
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 856 

1 Ιουνίου 2007 


ΑΠΟΦΑΣΕΙ Σ 

Αριθμ. 200570 

Σύστημα Διαχείρισης, Παρακολούθησης, Αξιολόγησης 
και Ελέγχου Δράσεων για το «ΕυρωπαϊκόΈτος'Ισων 
Ευκαιριών για όλους (2007)» της υπ’ αριθμ. 771/2006/ 
ΕΚ απόφασης του Ευρωπαϊκού Κοινοβουλίου και του 
Συμβουλίου της 17 ης Μαΐου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του του π.δ. 63/2005 
(ΦΕΚ Α' 98) για την Κωδικοποίηση της νομοθεσίας για 
την Κυβέρνηση και τα Κυβερνητικά όργανα. 

2. Τις διατάξεις του ν. 2362/1995 (ΦΕΚ 247 Α') «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» 

3. Τις υπ’ αριθμ. 2000/43/ΕΚ και 2000/78/ΕΚ Οδηγίες 
του Συμβουλίου των Ευρωπαϊκών Κοινοτήτων για την 
εφαρμογή της αρχής της ίσης μεταχείρισης, οι οποί¬ 
ες ενσωματώθηκαν στην ελληνική έννομη τάξη με τον 
ν. 3304/2005 (ΦΕΚ 16 Α'). 

4. Την υπ’ αριθμ. 2002/73/ΕΚ Οδηγία του Συμβουλίου 
των Ευρωπαϊκών Κοινοτήτων για την εφαρμογή της 
αρχής της ίσης μεταχείρισης ανδρών και γυναικών στη 
πρόσβαση σε αγαθά και υπηρεσίες και την παροχή 
αυτών, η οποία ενσωματώθηκε στην ελληνική έννομη 
τάξη με τον ν. 3488/2006 (ΦΕΚ 191 Α’) 

5. Τις διατάξεις του άρθρου 4 του ν. 3552/2007 (ΦΕΚ 
77 Α’) «Σύσταση Ειδικού Ταμείου Κοινωνικής Αλληλεγ¬ 
γύης και άλλες διατάξεις» 

6. Τον υπ’ αριθμ. (ΕΚ) 994/1998 Κανονισμό του Συμβου¬ 
λίου της 7ης Μαΐου 1998, για την εφαρμογή των άρθρων 
92 & 93 της συνθήκης για την ίδρυση της Ευρωπαϊκής 
Κοινότητας σε ορισμένες κατηγορίες οριζόντιες κρα¬ 
τικών ενισχύσεων. 

7. Τον υπ’ αριθμ. αριθμ. 2185/1996 Κανονισμό (ΕΥΡΑ- 
ΤΟΜ, ΕΚ) του Συμβουλίου της 11ης Νοεμβρίου 1996 σχε¬ 
τικά με τους ελέγχους και εξακριβώσεις που διεξάγει 
επιτοπίως η Επιτροπή για την προστασία των οικονο¬ 
μικών συμφερόντων των Ευρωπαϊκών Κοινοτήτων από 
απάτες και λοιπές παρατυπίες. 


8. Τον υπ’ αριθμ. 2988/1995 Κανονισμό (ΕΥΡΑΤΟΜ, ΕΚ) 
του Συμβουλίου της 18ης Δεκεμβρίου 1995, σχετικά με 
την προστασία των οικονομικών συμφερόντων των Ευ¬ 
ρωπαϊκών Κοινοτήτων. 

9. Τον υπ’αριθμ. 1605/2002 Οικονομικό Κανονισμό του 
γενικού προϋπολογισμού (ΕΥΡΑΤΟΜ, ΕΚ) των Ευρω¬ 
παϊκών Κοινοτήτων του Συμβουλίου της 25ης Ιουνίου 
2002 . 

10. Τον υπ’ αριθμ. 2342/2002 Κανονισμό (ΕΥΡΑΤΟΜ, 
ΕΚ) του Συμβουλίου της 23ης Δεκεμβρίου 2002 για τους 
λεπτομερείς κανόνες για την υλοποίηση του Οικονο¬ 
μικού Κανονισμού. 

11. Την υπ’ αριθμ. 771/2006/ΕΚ απόφαση του Ευρωπαϊ¬ 
κού Κοινοβουλίου και του Συμβουλίου των Ευρωπαϊκών 
Κοινοτήτων της 17ης Μαΐου 2006, σχετικά με το Ευρω¬ 
παϊκό Έτος Ίσων Ευκαιριών για Όλους (2007). 

12. Το υπ’αριθμ. 200514/14.6.2006 έγγραφο του Υφυ¬ 
πουργού Απασχόλησης για τον ορισμό του Υπουργείου 
Απασχόλησης και Κοινωνικής Προστασίας ως εκτελε¬ 
στικού φορέα για τη συμμετοχή της Ελλάδας στο Ευ¬ 
ρωπαϊκό Έτος Ίσων Ευκαιριών για Όλους (2007). 

13. Την υπ’ αριθμ. νΡ/2006/0006 περιορισμένη πρό¬ 
σκληση για την υποβολή προτάσεων από την Ευρωπαϊκή 
Επιτροπή προς το Υπουργείο Απασχόλησης και Κοινω¬ 
νικής Προστασίας και τα Παραρτήματα αυτής. 

14. Την υπ’ αριθμ. 20822/17.10.2006 απόφαση του 
Υπουργού Απασχόλησης και Κοινωνικής Προστασίας 
με την οποία ανατέθηκε ο συντονισμός και η υλοποίηση 
των δράσεων που εντάσσονται στο Ευρωπαϊκό Έτος, 
στην Δ/νση Κοινωνικής Προστασίας του Υπουργείου 
Απασχόλησης και Κοινωνικής Προστασίας. 

15. Την ισχύουσα Εθνική και Κοινοτική Νομοθεσία που 
αναφέρεται στην υλοποίηση και διαχείριση συγχρη- 
ματοδοτούμενων από την ΕΕ δράσεων και προγραμ¬ 
μάτων. 

16. Τις διατάξεις του π.δ. 368/1989 «Οργανισμός Υπουρ¬ 
γείου Εργασίας» (ΦΕΚ 163 Α'), όπως έχει τροποποιηθεί 
και ισχύει, ιδίως με τον ν. 3144/2003 (ΦΕΚ 111 Α') «Κοινω¬ 
νικός Διάλογος για την προώθηση της απασχόλησης και 
την κοινωνική προστασίας και άλλες διατάξεις». 

17. Το π.δ. 81/20.3.2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

18. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/τ.Α/14.7.2000) 

19. Την υπ’ αριθμ. 37930/ΔΙΟΕ1264/05 (ΦΕΚ1432/Β) κοι¬ 
νή απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την υπ’αριθμ. 5733/ΔΙΟΕ179/06 (ΦΕΚ 
204/Β) όμοια απόφαση. 

20. Την ανάγκη καθορισμού ενός συστήματος διαχεί¬ 
ρισης, παρακολούθησης, αξιολόγησης και ελέγχου των 
συγχρηματοδοτούμενων από τον προϋπολογισμό της 
ΕΕ δράσεων στο πλαίσιο του Ευρωπαϊκού Έτους Ίσων 
Ευκαιριών για Όλους, με το οποίο θα καθορίζονται οι 
όροι, τα δικαιολογητικά, τα παραστατικά στοιχεία και 
οι λοιπές υποχρεώσεις που πρέπει να τηρούνται από 
τους φορείς υλοποίησης των δράσεων αυτών. 

21. Την υπ’αριθμ. 45714/ΔΕ7503/10.11.2006 απόφαση του 
Υπουργού Οικονομίας και Οικονομικών για την ένταξη 
στο Πρόγραμμα των Δημοσίων Επενδύσεων (Π.Δ.Ε.) των 
Σχεδίων Δράσης που εντάσσονται στο έργο “2007 Ευ- 
Γοροαη Υβ3Γ ΕρυαΙ ΟρροΓίυπίίίθε Ιογ ΑΙΙ”. 

22. Το γεγονός ότι από την παρούσα απόφαση προκα- 
λείται δαπάνη εις βάρος του Κρατικού Προϋπολογισμού 
ύψους 516,600 ευρώ. Το 50% της δαπάνης καλύπτεται 
από κοινοτικούς πόρους και το υπόλοιπο 50% από εθνι¬ 
κούς πόρους, αποφασίζουμε: 

Α. ΕΙΣΑΓΩΓΗ 

Η ίση μεταχείριση αποτελεί θεμελιώδη αρχή της Ευ¬ 
ρωπαϊκής Ένωσης, η οποία λαμβάνεται υπόψιν σε όλες 
τις πολιτικές της ΕΕ. Βάσει του άρθρου 13 της Συνθήκης 
των Ευρωπαϊκών Κοινοτήτων, το Συμβούλιο εξέδωσε 3 
Οδηγίες (2000/43/ΕΚ, 2000/78/ΕΚ και 2004/113/ΕΚ) για 
την εφαρμογή της αρχής της ίσης μεταχείρισης, οι δύο 
πρώτες από τις οποίες ενσωματώθηκαν στο ελληνικό 
δίκαιο με ον ν. 3304/2005. 

Με το Ευρωπαϊκό Κοινωνικό Θεματολόγιο για την πε¬ 
ρίοδο 2005-20010 (το οποίο συμπληρώνει και στηρίζει 
τη στρατηγική της Λισσαβόνας (Μάρτιος 2000), υιοθε¬ 
τήθηκε ως προτεραιότητα η προώθηση τω ίσων ευκαι¬ 
ριών για όλους ως μέσο δημιουργίας μιας κοινωνίας με 
μεγαλύτερες δυνατότητες κοινωνικής ενσωμάτωσης. 

Στο πλαίσιο της διαβούλευσης «Ισότητα και έλλειψη 
διακρίσεων στη διευρυμένη Ευρωπαϊκή Ένωση» που ορ¬ 
γάνωσε η Ευρωπαϊκή Επιτροπή (28.5.2004) αποδείχθηκε 
ότι τα κράτη μέλη της ΕΕ πρέπει να εντείνουν τις προ- 
σπάθειές τους για την καταπολέμηση των διακρίσεων 
βάσει φύλου, φυλετικής ή εθνοτικής καταγωγής, θρη¬ 
σκείας ή πεποιθήσεων, αναπηρίας, ηλικίας ή γενετήσιου 
προσανατολισμού. 

Βασικό στοιχείο για την αποτελεσματικότητα των 
δράσεων για την απαγόρευση των διακρίσεων είναι η 
ευρεία λαϊκή υποστήριξή του και για τον λόγο αυτό οι 
κοινωνικοί εταίροι, οι τοπικές και περιφερειακές αρχές 
και οι ΜΚΟ πρέπει να διαδραματίσουν κεντρικό ρόλο, 
μέσω της καταλυτικής συμβολής τους στην ευαισθη- 
τοποίηση του κοινού και στην περαιτέρω ώθηση της 
προσπάθειας στο πλαίσιο του ΕυρωπαϊκούΈτους ίσων 
Ευκαιριών για Όλους 

Στο άρθρο 12 της υπ’ αριθμ. 771/2006 απόφασης προ- 
βλέπεται η διάθεση από 1.1.2006 έως 31.12.2007 ποσού 
15.000.000 ευρώ στα κράτη μέλη της ΕΕ για τη χρημα¬ 
τοδότηση των περιγραφόμενων αναλυτικά κατωτέρω 
δράσεων με την παροχή κοινοτικών συγχρηματοδοτή- 
σεων, σε ποσοστό μέχρι 50% των συνολικών δαπανών 
των ενεργειών (άρθρο 8 παρ. 2 της απόφασης). 


Με το υπ’αριθμ. 200514/14.6.2006 έγγραφο του Υφυ¬ 
πουργού Απασχόλησης για ορίστηκε το Υπουργείο 
Απασχόλησης και Κοινωνικής Προστασίας εκτελεστικός 
φορέας για τη συμμετοχή της Ελλάδας στο Ευρωπαϊκό 
Έτος Ίσων Ευκαιριών για Όλους (2007). 

Με την υπ’ αριθμ. 20822/17.10.2006 απόφαση του 
Υπουργού Απασχόλησης και Κοινωνικής Προστασίας 
ανατέθηκε ο συντονισμός και η υλοποίηση των δράσε¬ 
ων που εντάσσονται στο Ευρωπαϊκό Έτος, στην Δ/νση 
Κοινωνικής Προστασίας του Υπουργείου Απασχόλησης 
και Κοινωνικής Προστασίας. 

Το Υπουργείο Απασχόλησης και Κοινωνικής Προστα¬ 
σίας είναι εξάλλου ο συντονιστής του Εθνικού Σχεδίου 
Δράσης για την Απασχόληση, όπως αυτό ενσωματώνε¬ 
ται στο Εθνικό Πρόγραμμα Μεταρρυθμίσεων 2005-2008 
(ΕΠΜ), και του Εθνικού Σχεδίου Δράσης για την Κοινω¬ 
νική Ενσωμάτωση (ΕΣΔΕΝ), που έχει στόχο το συντο¬ 
νισμό των πολιτικών σε εθνικό και ευρωπαϊκό επίπεδο 
που αφορούν την πλήρη απασχόληση, την ποιότητα και 
παραγωγικότητα της εργασίας και την κοινωνική συ¬ 
νοχή και ενσωμάτωση. Οι νέες ευκαιρίες απασχόλησης 
στην κοινωνική οικονομία, αποτέλεσαν αιχμές πολιτικών 
πρωτοβουλιών. 

Β. ΟΡΙΣΜΟΙ 

Φορέας Χρηματοδότησης: Το Υπουργείο Απασχόλη¬ 
σης και Κοινωνικής Προστασίας 

Εκτελεστικός Φορέας: Η Δ/νση Κοινωνικής Προστα¬ 
σίας του Υπουργείου Απασχόλησης και Κοινωνικής 
Προστασίας. 

Τελικός Αποδέκτης/Φορέας Υλοποίησης: Οι φορείς 
που πληρούν τις προϋποθέσεις της παρούσας απόφα¬ 
σης και στους οποίους θα εγκριθούν Προτάσεις στο 
πλαίσιο του ΕυρωπαϊκούΈτους και θα επιχορηγηθούν 
για την υλοποίηση των σχετικών Δράσεων 

Πρόταση είναι το σύνολο των προτεινόμενων ενερ¬ 
γειών από έναν υποψήφιο φορέα υλοποίησης, που πε- 
ριγράφονται στην παρούσα απόφαση, σε μία διοικητική 
Περιφέρεια, απευθύνεται σε μία ή περισσότερες Ομάδες 
Στόχου και εφαρμόζεται σε μία ή περισσότερες περιο¬ 
χές της Περιφέρειας. 

Δράση είναι το σύνολο των ενεργειών που θα εγκρι- 
θούν, υλοποιηθούν και επιχορηγηθούν, στο πλαίσιο μίας 
Πρότασης ενός φορέα υλοποίησης, όπως περιγράφονται 
στην παρούσα απόφαση, σε μία διοικητική Περιφέρεια 

Ενέργεια είναι όλες οι αναφερόμενες κατωτέρω στο 
άρθρο 1 Α της παρούσας. 

Χρηματοδότηση/Επιχορήγηση είναι το σύνολο του 
εγκριθέντος κόστους της Δράσης, το οποίο χρηματο¬ 
δοτείται κατά 50% από τον προϋπολογισμό της ΕΕ και 
κατά 50% από εθνική χρηματοδότηση 

Το παρόν Σύστημα Διαχείρισης Παρακολούθησης 
Ελέγχου και Αξιολόγησης εφαρμόζεται στις δράσεις 
που υλοποιούνται στο πλαίσιο του «ΕυρωπαϊκούΈτους 
Ίσων Ευκαιριών για Ολους». 

ΑΡΘΡΟ 1 

ΠΕΡΙΓΡΑΦΗ ΤΩΝ ΕΝΕΡΓΕΙΩΝ 

Α. Οι δράσεις που εντάσσονται στο παρόν Σύστημα 
αφορούν: 

ο Συναντήσεις και εκδηλώσεις που έχουν σχέση με 
τους στόχους του ΕυρωπαϊκούΈτους. 

ο Ενημερωτικές, εκπαιδευτικές και διαφημιστικές 
εκστρατείες και μέτρα για τη διάδοση των αρχών και 

βασικών αξιών που εξαιρεί το Ευρωπαϊκό Έτος σε εθνι¬ 
κό επίπεδο, συμπεριλαμβανομένης της διοργάνωσης 
διαγωνισμών και απονομής βραβείων. 

ο Έρευνες και μελέτες σε εθνική κλίμακα για τα 
βασικά ζητήματα του ΕυρωπάίκούΈτους (ισότητα, ίσες 
ευκαιρίες, έλλειψη διακρίσεων, πολυμορφία, πολλαπλές 
διακρίσεις κ.α.) και πιθανές μέθοδοι για την επίτευξη 
κατάργησης των διακρίσεων και την καθιέρωση ίσων 
ευκαιριών, όπως π.χ. τα θετικά μέτρα και η συλλογή 
δεδομένων. 

Β. Οι στόχοι των δράσεων στο πλαίσιο του Ευρωπα¬ 
ϊκού Έτους είναι οι ακόλουθοι: 

ο Τα δικαιώματα, (προώθηση της ενημέρωσης των 
πολιτών όσον αφορά την κοινοτική νομοθεσία για το 
δικαίωμα στην ισότητα και την απαγόρευση των δια¬ 
κρίσεων). 

ο Η εκπροσώπηση, (ανάπτυξη του δημοσίου διαλό¬ 
γου με την κοινωνία των πολιτών και η ενεργή συμμε¬ 
τοχή της, κυρίως των υποεκπροσωπούμενων ομάδων, 
σε όλους τους τομείς και τα επίπεδα της κοινωνίας). 

ο Η αναγνώριση και η προώθηση της αξίας της δι¬ 
αφορετικότητας. (η κατανόηση ότι η κοινωνική ένταξη 
όλων των πολιτών ανεξαρτήτως φύλου, φυλής ή εθνοτι- 
κής καταγωγής, θρησκείας ή άλλων πεποιθήσεων, ανα¬ 
πηρίας, ηλικίας ή γενετήσιου προσανατολισμού απο¬ 
τελεί σημαντικό κοινωνικοοικονομικό κεφάλαιο για την 
ανάπτυξη και ευημερία των σύγχρονων κοινωνιών). 

ο Ο σεβασμός και η ανοχή, (ενίσχυση των σχέσεων 
μεταξύ των διαφορετικών κοινωνικών ομάδων προκει- 
μένου να έρθουν σε επαφή ώστε να διαχυθούν και να 
προωθηθούν οι κοινωνικοί στόχοι της πολιτικής της 
ίσης μεταχείρισης και της καταπολέμησης των διακρί¬ 
σεων). 

Γ. Ωφελούμενοι-ομάδες στόχοι των δράσεων είναι 
άτομα που δύναται να ή υφίστανται διακρίσεις λόγω 

• Φύλου 

• Εθνοτικής ή φυλετικής καταγωγής 

• Θρησκευτικών ή άλλων πεποιθήσεων 

• Αναπηρίας 

• Ηλικίας ή Γενετήσιου προσανατολισμού 

Κατά την υλοποίηση των δράσεων οι φορείς υλο¬ 
ποίησης θα πρέπει να συνεκτιμήσουν και να λάβουν 
υπόψη τους διαφορετικούς τρόπους με τους οποί¬ 
ους οι γυναίκες και οι άντρες υφίστανται διακρίσεις 
με βάση τις ανωτέρω κατηγορίες διάκρισης (ρβηάθΓ 
πιαίπείΓθαπιίπρ). 

Δ. Οι υλοποιούμενες δράσεις πρέπει να έχουν τα πα¬ 
ρακάτω γενικά χαρακτηριστικά : 

ο Αποτελούν αυτοτελή δράση σε σχέση με την δρα¬ 
στηριότητα του φορέα. 

ο Είναι πλήρως εξειδικευμένες και τεκμηριωμένες 
ο Είναι χρονικά προσδιορισμένες 
ο Έχουν κατά την υλοποίηση τοπικό χαρακτήρα. Η 
χωρική τους εμβέλεια μπορεί να εκτείνεται σε τοπικό, 
περιφερειακό ή εθνικό επίπεδο, 
ο Έχουν εμφανή και αποτιμώμενα αποτελέσματα 
Στο πλαίσιο των ανωτέρω, ενθαρρύνονται οι συνεργα¬ 
σίες με τοπικούς φορείς, η ανάπτυξη ή και συμμετοχή 
σε δίκτυα, η ενεργοποίηση εθελοντών. Η συνεργασία με 
άλλους φορείς θα πρέπει να αποδεικνύεται με έγγραφη 
εκδήλωση πρόθεσης συνεργασίας από τους συνεργα- 
ζόμενους φορείς. 


Δεν είναι επιλέξιμες δράσεις οι οποίες είναι δυνατόν 
να χρηματοδοτηθούν στο πλαίσιο άλλων Δράσεων/Μέ¬ 
τρων που συγχρηματοδοτούνται από την ΕΕ. 

Το σύνολο των παραπάνω κριτηρίων επιλεξιμότητας 
ελέγχεται προκαταρκτικά. 

ΑΡΘΡΟ 2 

ΦΟΡΕΙΣ ΥΛΟΠΟΙΗΣΗΣ ΤΩΝ ΔΡΑΣΕΩΝ 
(ΤΕΛΙΚΟΙ ΑΠΟΔΕΚΤΕΣ) 

1. Οι φορείς υλοποίησης των δράσεων (Τελικοί Απο¬ 
δέκτες) μπορούν να είναι οι εξής: 

ί. Οργανισμοί της Τοπικής και Νομαρχιακής Αυτο¬ 
διοίκησης και Επιχειρήσεις των ΟΤΑ του άρθρου 277 
επόμενα του Δημοτικού και Κοινοτικού Κώδικα Δ.Κ.Κ. 
Επίσης, Διαδημοτικές Επιχειρήσεις και Αστικές Εται¬ 
ρείες που έχουν συσταθεί από τους φορείς της Τοπι¬ 
κής Αυτοδιοίκησης, ο σκοπός των οποίων είναι και η 
υλοποίηση δράσεων, όπως αναφέρονται ανωτέρω στο 
άρθρο 1 παρ. Β. 

ϋ. Φορείς του Δημοσίου, Ν.Π.Δ.Δ. και Ν.Π.Ι.Δ. που τελούν 
υπό την εποπτεία του Δημοσίου, που έχουν δραστηριο¬ 
ποιηθεί στο παρελθόν έχοντας εφαρμόσει αποδεδειγ¬ 
μένα σχετικές δράσεις. 

ίίί. Μη Κυβερνητικές Οργανώσεις των ανθρωπίνων δι¬ 
καιωμάτων και του κοινωνικού τομέα με εμπειρία στην 
παροχή συναφών υπηρεσιών που αποδεικνύεται από τη 
συμμετοχή τους στην υλοποίηση Εθνικών ή Ευρωπαϊκών 
Προγραμμάτων και γενικότερα τη δραστηριοποίησή 
τους, εντός της χώρας, σε ανάλογο τομέα. 

ίν. Οργανώσεις - Σύλλογοι, επαγγελματικά σωματεία, 
επαγγελματικές οργανώσεις των οποίων το καταστα¬ 
τικό προβλέπει την παροχή υπηρεσιών που περιγράφο- 
νται στο άρθρο 1 παρ. Β. 

2. Οι παραπάνω Φορείς για να υποβάλλουν μεμονω¬ 
μένα Πρόταση, θα πρέπει να πληρούν τις εξής προϋ¬ 
ποθέσεις: 

ο να διαθέτουν τουλάχιστον 3ετή εμπειρία στην 
υλοποίηση δράσεων, έτσι όπως αυτές περιγράφονται 
στο άρθρο 1 παρ. Β. της παρούσας Απόφασης. 

Η εμπειρία αυτή είναι προϋπόθεση για την υποβολή 
προτάσεων ύστερα από σχετική πρόσκληση εκδήλωσης 
ενδιαφέροντος του Υπουργείου Απασχόλησης και Κοι¬ 
νωνικής Προστασίας, και αποδεικνύεται με: 

- Επίσημα έγγραφα (εγκριτικές αποφάσεις, ενάρξεις 
υλοποίησης των προγραμμάτων κ.α.) που αποδεικνύουν 
τη συμμετοχή του Φορέα σε Ευρωπαϊκά ή Εθνικά Προ¬ 
γράμματα ή / και Κοινοτικές Πρωτοβουλίες. 

Οι ενέργειες / δράσεις που υλοποίησε ο Φορέας δεν 
θα πρέπει να έχουν (συνολικά) χρονική διάρκεια μικρό¬ 
τερη των 12 μηνών κατά την τελευταία τριετία. 

- Δημοσιεύματα ή επίσημα έγγραφα που αποδεικνύουν 
ότι ο Φορέας παρείχε, με τρόπο συστηματικό, τις υπηρε¬ 
σίες που περιγράφονται στο Αρθρο 1, για τουλάχιστον 
2 έτη κατά την τελευταία τριετία. 

ο να διαθέτουν νομική υπόσταση η οποία αποδει- 
κνύεται από καταστατικά/νομιμοποιητικά έγγραφα. 

ο να μην έχουν κερδοσκοπικό χαρακτήρα. 1 


1 Οι φορείς δε θα πρέπει να αποκομίζουν κέρδη για τα δι¬ 
οικητικά στελέχη ή τα μέλη τους. Αποκλείεται η συμμετοχή 
των συνεταιρισμών, δεδομένου ότι αυτοί γενικά, αναδιανέ- 
μουν μέρος του πλεονάσματος στα μέλη τους. Ο μη κερδο¬ 
σκοπικός χαρακτήρας να αποδεικνύεται από το καταστατικό. 

ο να μην είναι πολιτικά κόμματα, κυβερνητικοί ορ¬ 
γανισμοί, επιχειρήσεις, συνδικαλιστικές οργανώσεις, 
αθλητικά σωματεία. 

ο να μην διαθέτουν κάθε άλλη μορφή νομικού 
προσώπου που μπορεί να επηρεάζει την ανεξαρτησία 
τους. 

ο να έχουν αποδεδειγμένη δυνατότητα αυτοχρη¬ 
ματοδότησης των δράσεων. 

ο να έχουν συγκεκριμένη διοικητική δομή και ορ¬ 
γανωμένο χώρο εργασίας στον οποίο να λειτουργεί 
τουλάχιστον ένας (1) υπολογιστής με πρόσβαση στο 
διαδίκτυο. 

ο να πληρούν τις προϋποθέσεις του Οικονομικού 
Κανονισμού της Ε.Ε. (ΕΚ, Ευρατόμ) υπ’αριθμ. 1605/02 του 
Συμβουλίου άρθρα 93 και 94. 

Η απαιτούμενη εμπειρία, αλλά και οποιαδήποτε πρό¬ 
σθετη προϋπόθεση θα περιγράφεται και θα αποδεικνύ- 
εται με έγγραφα που θα αναφέρονται στην πρόσκληση 
εκδήλωσης ενδιαφέροντος του Υπουργείου Απασχόλη¬ 
σης και Κοινωνικής Προστασίας. 

3. Σε περίπτωση υποβολής πρότασης από περισσότε¬ 
ρους συνεργαζόμενους φορείς, την πρόταση υποβάλλει 
ο φορέας-επικεφαλής της συνεργασίας. 

Στην περίπτωση αυτή τα αναφερόμενα ανωτέρω υπό 
παρ. 1 και 2 πρέπει να ισχύουν για κάθε συνεργαζόμενο 
φορέα και πρέπει να προσκομιστούν : 

• τα προαναφερθέντα δικαιολογητικά για κάθε συ- 
νεργαζόμενο φορέα 

• συμφωνητικό συνεργασίας μεταξύ των ενδιαφε¬ 
ρομένων φορέων, στο οποίο πρέπει τουλάχιστον να 
περιέχεται ορισμός του φορέα-επικεφαλής και σύντομη 
περιγραφή του προτεινόμενου έργου και κατανομή των 
δράσεων αυτού ανά φορέα. 

ΑΡΘΡΟ 3 
ΟΡΟΙ ΥΠΟΒΟΛΗΣ 

1. ΓΕΝΙΚΕΣ ΑΡΧΕΣ ΚΑΙ ΠΡΟΫΠΟΘΕΣΕΙΣ ΥΠΟΒΟΛΗΣ 
ΣΧΕΔΙΩΝ ΔΡΑΣΗΣ 

Στο πλαίσιο πρόσκλησης εκδήλωσης ενδιαφέροντος 
που εκδίδεται από το Υπουργείο Απασχόλησης και Κοι¬ 
νωνικής Προστασίας, οι ενδιαφερόμενοι φορείς έχουν 
δικαίωμα να υποβάλουν πρόταση, η οποία θα πρέπει 
να περιλαμβάνει δέσμη πολυδιάστατων και αλληλο- 
συμπληρούμενων ενεργειών σχετικά με τις ενέργειες 
που αναφέρονται στο άρθρο 1 παρ. Α της παρούσας 
απόφασης και θα αποσκοπούν στην προώθηση της 
ισότητας των ευκαιριών για όλους και της άρσης των 
διακρίσεων, λόγω 

• Φύλου 

• Εθνοτικής ή φυλετικής καταγωγής 

• Θρησκευτικών ή άλλων πεποιθήσεων 

• Αναπηρίας 

• Ηλικίας ή Γενετήσιου προσανατολισμού 

Οι προτεινόμενες ενέργειες που εξειδικεύονται στην 
πρόταση, όσον αφορά τις ενέργειες της παρ. Α του 
άρθρου 1, μπορούν να καλύπτουν είτε μία κατηγορία 
ενεργειών είτε περισσότερες κατηγορίες ενεργειών. 

Οι ενδιαφερόμενοι φορείς έχουν τη δυνατότητα να υπο¬ 
βάλουν κατ' ανώτατο όριο μέχρι τρεις (3) προτάσεις, για δι¬ 
αφορετικές Διοικητικές Περιφέρειες της χώρα η κάθε μία. 

Τα ανώτατα όρια των προτεινόμενων προϋπολογισμών 
των προτάσεων θα καθορίζονται από την πρόσκληση 
εκδήλωσης ενδιαφέροντος του Υπουργείου Απασχόλη¬ 
σης και Κοινωνικής Προστασίας, με την προϋπόθεση ότι 
το καθένα από αυτά πληροί το σύνολο των αναφερομέ- 
νων χαρακτηριστικών του άρθρου 1 της παρούσας. 


Στον προτεινόμενο προϋπολογισμό της πρότασης συ- 
μπεριλαμβάνεται υποχρεωτικά το σύνολο των δαπανών 
για τις ενέργειες που περιγράφονται στο άρθρο 1 παρ. 
Α της παρούσας. 

Η διάρκεια της Δράσης θα ορίζεται κατ’ ανώτατο όριο 
σε δώδεκα (12) μήνες και πρέπει να υλοποιηθεί κατά το 
χρονικό διάστημα 1.1.2007 έως 31.12.2007. 

2. ΩΦΕΛΟΥΜΕΝΟΙ-ΟΜΑΔΕΣ ΣΤΟΧΟΙ 

Οι Ομάδες Στόχοι των Δράσεων μπορεί να περιλαμ¬ 
βάνουν το κοινό εν γένει, ομάδες που είναι σε θέση να 
διαμορφώνουν ή να επηρεάζουν πολιτικές κατά των δι¬ 
ακρίσεων και υπέρ της ισότητας (π.χ. κοινωνικοί εταίροι, 
διαμορφωτές πολιτικών, διοικητικές αρχές, επικεφαλής 
επιχειρήσεων, εργοδότες, οργανώσεις ισότητας, ηγέτες 
κοινοτήτων, φορείς Μέσων Μαζικής Ενημέρωσης), την 
κοινωνία των πολιτών, η οποία ορίζεται ως άτομα και 
οργανώσεις που υπερασπίζονται ή εκπροσωπούν τα 
συμφέροντα ανθρώπων που πιθανώς να υφίστανται δι¬ 
ακρίσεις και άνιση μεταχείριση, οι οποίοι από τη φύση 
τους παίζουν συγκεκριμένο ρόλο στην καταπολέμηση 
των διακρίσεων και την προώθηση ίσων ευκαιριών (υπε¬ 
ράσπιση, ευαισθητοποίηση), καθώς και στην διαμόρφω¬ 
ση ή επηρεασμό των πολιτικών κατά των διακρίσεων 
και υπέρ της ισότητας. 

3. ΕΜΒΕΛΕΙΑ 

Οι Προτάσεις μπορούν να έχουν τοπική (επίπεδο 
ΟΤΑ/Νομού), περιφερειακή ή εθνική διάσταση. Οι Τε¬ 
λικοί Αποδέκτες, θα μπορούν να υλοποιούν ενέργειες 
σε οποιοδήποτε περιοχή σε ολόκληρη την επικράτεια, 
εφόσον τεκμηριώνεται ότι υπάρχει ανάγκη υλοποίησης 
της Δράσης. 

4. ΑΝΘΡΩΠΙΝΟ ΔΥΝΑΜΙΚΟ 

Οι Τελικοί Αποδέκτες που δικαιούνται να υποβάλλουν 
προτάσεις, μετά τη σχετική πρόσκληση εκδήλωσης εν¬ 
διαφέροντος, εκτός από την εμπειρία που πρέπει να 
διαθέτουν, όπως αυτή περιγράφεται στο Αρθρο 2 της 
παρούσας, πρέπει να διαθέτουν κατ’ ελάχιστον ένα (1) 
άτομο διοικητικό προσωπικό, ανεξαρτήτως σχέσης ερ¬ 
γασίας, για την τήρηση των διαχειριστικών στοιχείων 
και των πληροφοριών δράσης του φορέα. 

5. ΧΩΡΟΙ ΥΛΟΠΟΙΗΣΗΣ 

Οι Τελικοί Αποδέκτες πρέπει να διαθέτουν έδρα και 
οργανωμένο χώρο εργασίας (ενοικιαζόμενες ή ιδιόκτη¬ 
τες ή κατά παραχώρηση δομές), που να πληροί βασικές 
προδιαγραφές οργανωμένου χώρου διοίκησης. 

6. ΜΕΘΟΔΟΛΟΓΙΑ ΣΧΕΔΙΑΣΜΟΥ 

Κάθε Πρόταση-Δράση στο στάδιο του σχεδιασμού, 
θα πρέπει α) να προσδιορίζει με σαφήνεια την περιοχή 
στην οποία θα εφαρμοστεί (Περιφέρεια, Νομό, Δήμο), 
β) να αναφέρει τα χαρακτηριστικά των ωφελουμένων 
καθώς και τον προβλεπόμενο αριθμό ατόμων που θα 
απασχοληθούν, γ) να αιτιολογεί την καταλληλότητα 
των προτεινόμενων ενεργειών ως προς τις ανάγκες 
των ατόμων στις οποίες απευθύνεται δ) να περιγράφει 
τις ενέργειες όπως αναφέρονται στο Αρθρο 1 σε άμεση 
συνάφεια με τους τεθέντες στόχους. 

7. ΔΟΜΗ ΚΑΙ ΠΕΡΙΕΧΟΜΕΝΑ ΤΗΣ ΠΡΟΤΑΣΗΣ/ΣΧΕΔΙΟΥ 
ΔΡΑΣΗΣ 

Κάθε Πρόταση θα πρέπει να περιλαμβάνει: 

Α. Το στόχο της Πρότασης-Δράσης καθώς και την 
επιλογή των επί μέρους ενεργειών (όπως περιγράφο- 
νται στο Άρθρο 1) και τεκμηρίωση της επιλογής αυτής, 
σύμφωνα με τον τεθέντα στόχο. 

Β. Τη μεθοδολογία που ακολουθεί ο Τελικός Απο¬ 
δέκτης τόσο στο στάδιο του σχεδιασμού όσο και στο 

στάδιο της εφαρμογής του, σε συνάρτηση με τις ιδι¬ 
αιτερότητες της κάθε ομάδας και τις ιδιαιτερότητες 
της περιοχής 

Γ. Το προφίλ των στελεχών που θα εμπλακούν στην 
υλοποίηση της Πρότασης-Δράσης. 

Δ. Τη σύνταξη προϋπολογισμού της Πρότασης, τον 
τρόπο οικονομικής διαχείρισης λαμβανομένων υπόψη 
των επιλέξιμων δαπανών, έτσι όπως ορίζονται στην 
παρούσα υπουργική απόφαση και στην υπ’ αριθμ. 
νΡ/2006/0006 περιορισμένη πρόσκληση για την υπο¬ 
βολή προτάσεων από την Ευρωπαϊκή Επιτροπή προς το 
Υπουργείο Απασχόλησης και Κοινωνικής Προστασίας 
και τα Παραρτήματα αυτής. 

Η πρόταση υποβάλλεται από τον φορέα υλοποίησης, 
με την υποχρέωση να συμπεριλάβει το σύνολο των 
καθοριζομένων στοιχείων και δικαιολογητικών. 

Ειδικότερα, η πρόταση του φορέα θα πρέπει να συ¬ 
νοδεύεται από διαβιβαστικό έγγραφο- αίτηση επιχο¬ 
ρήγησης και να περιλαμβάνει δύο (2) μέρη: Μέρος Ιο 
Πληροφοριακό Δελτίο συμπεριλαμβανομένων των δικαι- 
ολογητικών του Παραρτήματος I και μέρος 2ο Αναλυτική 
παρουσίαση της Δράσης. 

Τα δύο μέρη περιλαμβάνουν υποχρεωτικά τα εξής: 

Μέρος Ιο Πληροφοριακό Δελτίο, το οποίο θα περι¬ 
λαμβάνει: 

Α. γενικά στοιχεία 

1. Στοιχεία ταυτότητας του Φορέα υλοποίησης 

2. Πρότερη εμπειρία στον τομέα αναφοράς/Προηγού- 
μενη συμμετοχή σε Ευρωπαϊκά ή Εθνικά Προγράμμα¬ 
τα 

3. Πρότερη δραστηριότητα στις προτεινόμενες περι¬ 
οχές παρέμβασης 

4. Ανθρώπινο Δυναμικό/Επιστημονικό Προσωπικό 

5. Στοιχεία συνολικού Προϋπολογισμού 

Β. Χαρακτηριστικά του Φορέα Υλοποίησης- Εμπει¬ 
ρία. 

Συνοπτική παρουσίαση του φορέα υλοποίησης της 
Δράσης. 

1. Περιγραφή της συμμετοχής του Φορέα υλοποίη¬ 
σης σε συναφή εθνικά ή ευρωπαϊκά προγράμματα. Θα 
πρέπει να εμφανίζεται αναλυτικά το έργο, ο φορέας 
χρηματοδότησης, ο αριθμός της απόφασης έγκρισης, 
οι ενέργειες που υλοποίησε, ο χρόνος υλοποίησης και 
η διάρκεια, οι ομάδες στόχοι, καθώς και ο προϋπολο¬ 
γισμός του έργου. 

2. Περιγραφή της εμπειρίας του Φορέα υλοποίησης σε 
ενέργειες ευαισθητοποίησης του κοινωνικού συνόλου 
και διάδοσης αποτελεσμάτων καθώς και εκπόνησης 
μελετών και ερευνών σε συναφή θέματα. Θα πρέπει 
να εμφανίζεται αναλυτικά ο φορέας χρηματοδότησης, 
ο αριθμός της απόφασης έγκρισης, και οι ενέργειες 
που υλοποίησε, ο χρόνος υλοποίησης και η διάρκεια, 
οι ομάδες στόχοι, καθώς και ο προϋπολογισμός του 
έργου. Θα πρέπει τα σχετικά στοιχεία του Φορέα να 
είναι αναλυτικά και εμπεριστατωμένα, ώστε να δίνουν 
σαφή εικόνα της εμπειρίας του. 

Γ. Ανθρώπινο δυναμικό - Υλικοτεχνική υποδομή 

Κατάσταση με το απαιτούμενο επιστημονικό και διοι¬ 
κητικό προσωπικό για την υλοποίηση της Δράσης και 
περιγραφή της υπάρχουσας υλικοτεχνικής υποδομής. 

Μέρος 2ο Αναλυτική παρουσίαση της Δράσης το 
οποίο θα περιλαμβάνει τα εξής: 


1. Ονομασία της Δράσης 

2. Περιγραφή του στόχου/ προτεινόμενες ενέργειες 
της συγκεκριμένης Δράσης, στο πλαίσιο των γενικότε¬ 
ρων επιδιώξεων της υπ’ αριθμ. 771/2006 απόφασης και 
των αναφερομένων στο Άρθρο 1 Β. της παρούσας. 

3. Διάρκεια υλοποίησης (χρονοδιάγραμμα) και χωρο- 
θέτηση περιοχής παρέμβασης. 

4. Ωφελούμενοι της Δράσης 

5. Αναλυτική περιγραφή των αλληλοσυμπληρούμε- 
νων ενεργειών που περιγράφονται στο άρθρο 1 παρ. Α, 
καθώς και του πεδίου αναφοράς (άρθρο 1 παρ. Β), σε 
σχέση με τις ιδιαιτερότητες των ομάδων στόχου στις 
οποίες απευθύνονται, αλλά και σε σχέση με τις διαπι¬ 
στωμένες ανάγκες και ιδιαιτερότητες της γεωγραφικής 
περιοχής που θα αναπτυχθεί η προτεινόμενη Δράση. 

6. Περιγραφή της μεθοδολογίας παρακολούθησης και 
διάδοσης των αποτελεσμάτων της Δράσης 

7. Αναλυτικό Προϋπολογισμό της πρότασης, ο οποίος 
θα αποτιμάται σε σχέση με τις κατηγορίες ενεργειών 
που θα υλοποιηθούν. 

Παράρτημα I Δικαιολογητικά (Μέρους I) 

1. Καταστατικό ίδρυσης του Φορέα με τυχόν τρο¬ 
ποποιήσεις ή τα αντίστοιχα ΦΕΚ ή στην περίπτωση 
δημοσίων φορέων τον ιδρυτικό νόμο ή το θεσμικό πλαί¬ 
σιο ίδρυσης, όπου θα εμφανίζεται ο σκοπός ή / και οι 
αρμοδιότητες καθώς και ο νόμιμος εκπρόσωπος. 

2. Υπεύθυνη δήλωση του ν. 1599/1986 που θα αναφέρει 
ότι ο φορέας αποδέχεται ανεπιφύλακτα τους όρους 
της πρόσκλησης. 

3. Υπεύθυνη δήλωση ορισμού υπευθύνου της δράσης 
και αναλυτικό βιογραφικό σημείωμά του, στο οποίο θα 
αναγράφονται τα πλήρη στοιχεία του. 

4. Φορολογική ενημερότητα. 

5. Ασφαλιστική ενημερότητα. 

6. Πιστοποιητικό μη λύσεως. 

7. Πιστοποιητικό μη πτώχευσης. 

8. Επικυρωμένος ισολογισμός ή απολογισμός δρά¬ 
σεων 

9. Υπεύθυνη Δήλωση του ν. 1599/1986 που θα αναφέρει 
ότι οι προτεινόμενες δράσεις ή μέρος αυτών δεν χρημα¬ 
τοδοτούνται στα πλαίσια του Γ' ΚΠΣ ή Κοινοτικών Πρω¬ 
τοβουλιών της προγραμματικής περιόδου 2000-2006. 

Τα δικαιολογητικά που αφορούν στη φορολογική και 
ασφαλιστική ενημερότητα, καθώς και στα πιστοποιητικά 
μη λύσεως και μη πτώχευσης υποβάλλονται εφόσον 
κατά νόμο χορηγούνται στο Φορέα, άλλως θα προσκο¬ 
μίζεται Υπεύθυνη Δήλωση των νομίμων εκπροσώπων 
τους. 

Τα πιστοποιητικά μη λύσης και μη πτώχευσης πρέπει 
να έχουν εκδοθεί εντός του τελευταίου τριμήνου πριν 
από την υποβολή της πρότασης. 

Τα παραπάνω δικαιολογητικά πρέπει να είναι πρωτό¬ 
τυπα ή νομίμως επικυρωμένα αντίγραφα. 

ΑΡΘΡΟ 4 

ΕΠΙΛΕΞΙΜΕΣ ΔΑΠΑΝΕΣ 

Στο πλαίσιο της υπ’ αριθμ. 771/2006/ΕΚ απόφασης 
του Ευρωπαϊκού Κοινοβουλίου και του Συμβουλίου και 
των σχετικών Οδηγιών των Παραρτημάτων της υπ’ αρ. 
\/Ρ/2006/006 (11234/25.7.2006) περιορισμένης πρόσκλη¬ 
σης για την υποβολή προσφορών της Ευρωπαϊκής Επι¬ 
τροπής, προσδιορίζονται οι γενικοί κανόνες επιλεξιμό- 
τητας και ελέγχου των δαπανών. 

Οι γενικοί κανόνες αναφέρονται στις ακόλουθες πε¬ 
ριπτώσεις επιλεξιμότητας : 

1. ΠΛΗΡΩΜΕΣ ΠΟΥ ΠΡΑΓΜΑΤΟΠΟΙΟΥΝΤΑΙ ΑΠΟ ΤΟ 
ΦΟΡΕΑ ΧΡΗΜΑΤΟΔΟΤΗΣΗΣ 

Επιλέξιμες πληρωμές είναι αυτές που πραγματοποιού¬ 
νται από τον Φορέα Χρηματοδότησης προς τους Φορείς 
Υλοποίησης και δικαιολογούνται από την εκτέλεση των 
πράξεων. 

2. ΑΠΟΔΕΙΚΤΙΚΑ ΔΑΠΑΝΩΝ 

Οι πληρωμές που πραγματοποιούνται από τον Φο¬ 
ρέα Χρηματοδότησης, συνοδεύονται υποχρεωτικά από 
εξοφλημένα τιμολόγια ή από λογιστικά έγγραφα ισο¬ 
δύναμης αποδεικτικής ισχύος, σύμφωνα με την εθνική 
νομοθεσία. 

3. ΕΣΟΔΑ 

Τα πάσης φύσεως έσοδα που προκύπτουν κατά την 
περίοδο από την έκδοση της έγκρισης της αίτησης χρη¬ 
ματοδότησης από την Ευρωπαϊκή Επιτροπή μέχρι την 
ολοκλήρωσή της αντιπροσωπεύουν πόρους οι οποίοι 
μειώνουν το ποσό της χρηματοδότησής της από τον 
προϋπολογισμό της ΕυρωπάίκήςΈνωσης και το Κράτος 
και αφαιρούνται πλήρως από τις επιλέξιμες δαπάνες 
της δράσης. 

Τα έσοδα αυτά αφορούν τα πάσης φύσεως «ανόργανα 
και έκτακτα έσοδα» όπως πιστωτικοί τόκοι, πρόστιμα 
Φορέων Υλοποίησης της πράξης κλπ. 

4. ΚΑΤΑΧΩΡΗΣΗ ΚΑΙ ΕΛΕΓΧΟΣ ΔΑΠΑΝΩΝ 

Στην όλη διαδικασία της αναγνώρισης της επιλεξιμό- 
τητας των δαπανών (1.1.2007 έως 31.12.2007) εξαιρετικής 
σημασίας είναι η υποχρέωση τήρησης - καταχώρησης 
και ο έλεγχος των δαπανών αυτών. Η πραγματοποίηση 
μιας δαπάνης η οποία τηρεί όλους τους κανόνες πρέπει 
να ακολουθεί και μια διαδικασία, προκειμένου αυτή η 
ιδιότητα να είναι ορατή σε όλα τα επίπεδα διαχείρισης 
και ελέγχου, σε κάθε χρονική στιγμή. 

Έτσι, σε όλα τα επίπεδα από τον φορέα χρηματοδό¬ 
τησης ,τον εκτελεστικό φορέα μέχρι και τους φορείς 
υλοποίησης, πρέπει να ελέγχονται, να τηρούνται πα¬ 
ραστατικά στοιχεία και να καταχωρούνται λογιστικές 
εγγραφές των πράξεων που χρηματοδοτούνται στο 
πλαίσιο του Ευρωπαϊκού Έτους, έτσι ώστε το σύνολο 
των διενεργούμενων δαπανών για τους σκοπούς υλο¬ 
ποίησης της δράσης να ισοσκελίζεται με το σύνολο 
της χρηματοδότησης μετά το τέλος εφαρμογής της 
δράσης. 

Α. Ο Φορέας Υλοποίησης-Τελικός Αποδέκτης πρέ¬ 
πει: 

• Να τηρεί τα πρωτότυπα παραστατικά που αφορούν 
τη Δράση για 5 έτη μετά την τελική πληρωμή από την 
ΕΈ. (μέχρι 31.12.2012) 

• Να εφαρμόζει την Εθνική Νομοθεσία για τις λογι¬ 
στικές καταχωρήσεις (εφαρμογή του Κ.Β.Σ.) 

• Να τηρεί τη διαδικασία για τον τελικό αναγκαίο 
ισοσκελισμό δαπανών-εσόδων . 

Β. Ο Φορέας Χρηματοδότησης πρέπει να τηρεί για 
5 έτη μετά την τελική πληρωμή από την ΕΈ. (μέχρι 
31.12.2012) 

• Τα πρωτότυπα παραστατικά των δαπανών και πλη¬ 
ρωμών που πραγματοποιούνται 

• Τα πιστοποιητικά παραλαβής των υλικών και υπη¬ 
ρεσιών 

• Οι μελέτες, οι τεχνικές προδιαγραφές και το χρη¬ 
ματοδοτικό σχέδιο της πράξης 


• Οι εκθέσεις προόδου 

• Οι εκθέσεις σχετικά με τις επιθεωρήσεις, πιστοποι¬ 
ήσεις των υπηρεσιών στα πλαίσια της πράξης και 

• Τα έγγραφα που αφορούν τη σύμβαση μεταξύ Φο¬ 
ρέα Χρηματοδότησης και Φορέα Υλοποίησης 

Οι λογιστικές καταχωρήσεις στα βιβλία του Φορέα 
Χρηματοδότησης πρέπει να παρέχουν πλήρη, ακριβή 
και διακριτή εικόνα των λογιστικών στοιχείων της πρά¬ 
ξης. 

Ο Εκτελεστικός Φορέας υποβάλλει στην Ευρωπαϊκή 
Επιτροπή τα στοιχεία σχετικά με τις δύο κατηγορίες 
επιλέξιμων δαπανών 

-Έξοδα του Εκτελεστικού Φορέα (έως το 10% της 
χρηματοδότησης από την ΕΕ) 

-Έξοδα μεμονωμένων δράσεων σύμφωνα με το περιε¬ 
χόμενο του Παραρτήματος II της υπ’ αριθμ. νΡ/2006/006 
πρόσκλησης της ΕΕ για υποβολή προτάσεων. 

Στις περιπτώσεις που αρμόδιο ελεγκτικό όργανο δεν 
κάνει αποδεκτή ως επιλέξιμη κάποια δαπάνη η οποία 
έχει καταχωρηθεί στην λογιστική μερίδα του έργου, 
ο εθνικός Εκτελεστικός Φορέας θα πρέπει με πράξη 
αντιλογισμού να διορθώσει την λογιστική εικόνα. 

5. ΕΙΔΙΚΟΙ ΚΑΝΟΝΕΣ ΕΠΙΛΕΞΙΜΟΤΗΤΑΣ ΔΑΠΑΝΩΝ 

Οι επιλέξιμες δαπάνες που αναφέρονται αναλυτικά 
στη συνέχεια προέκυψαν μετά από την ανάλυση των 
κανόνων του Παραρτήματος II της υπ’ αρ. νΡ/2006/006 
πρόσκλησης της Επιτροπής για υποβολή προτάσεων. 

Σημ. Τα έξοδα πρέπει να έχουν άμεση σχέση με την 
υλοποίηση του Ευρωπαϊκού έτους σε εθνικό επίπεδο 
και να είναι απαραίτητα, δηλαδή δεν χρηματοδοτούνται 
τα λειτουργικά έξοδα των φορέων υλοποίησης. Είναι 
επιλέξιμες οι σχετικές δαπάνες, εάν βασίζονται στο 
πραγματικό κόστος για την εκτέλεση της δράσης που 
συγχρηματοδοτείται από την ΕΕ και εάν καταλογίζονται 
στην πράξη αυτή κατ’ αναλογία, σύμφωνα με δίκαιη και 
δεόντως αιτιολογημένη μέθοδο κατανομής. 

Ο ανωτέρω κανόνας εξειδικεύεται κατά περίπτωση 
στις κατηγορίες επιλέξιμων δαπανών που αντιπροσω¬ 
πεύονται από τους κωδικούς των αριθμών λογαριασμών 
του Ε.Γ.Λ.Σ.: 

60 : «Αμοιβές και έξοδα προσωπικού». Η συγκεκριμένη 
δαπάνη όπως εξειδικεύεται στο σημείο Δ παρακάτω 
(πίνακας Ε.Γ.Λ.Σ.) ισχύει από την έναρξη υλοποίησης 
των Προτάσεων που συμπεριλαμβάνουν την συγκεκρι¬ 
μένη δράση. 

61 : «Αμοιβές και έξοδα τρίτων» 

64 : «Διάφορα έξοδα» 

Ως εξής: 

Σημ. Ο ΦΠΑ είναι επιλέξιμη δαπάνη μόνο εάν βαρύνει 
πραγματικά και οριστικά τον Φορέα Υλοποίησης. 

Ο ΦΠΑ που μπορεί να ανακτηθεί ή συμψηφιστεί με 
οποιοδήποτε τρόπο, δεν μπορεί να θεωρηθεί επιλέξιμη 
δαπάνη, ακόμη και εάν δεν ανακτάται από τον Φορέα 
Υλοποίησης. 

Όλες οι δαπάνες θεωρούνται επιλέξιμες, εφόσον 
αποδεικνύονται από τα απαραίτητα δικαιολογητικά και 
παραστατικά που προβλέπει ο Κ.Β.Σ., η δε υποχρέωση 
έχει αναληφθεί από 1.1.2007 έως 31.12.2007. 

Οι κατηγορίες επιλέξιμων δαπανών αναλύονται ως 
εξής: 

60 

ΑΜΟΙΒΕΣ ΚΑΙ ΕΞΟΔΑ ΠΡΟΣΩΠΙΚΟΥ 


60.00 

ΑΜΟΙΒΕΣ ΕΜΜΙΣΘΟΥ 

ΠΡΟΣΩΠΙΚΟΥ 


60.00.00 

ΤΑΚΤΙΚΕΣ ΑΠΟΔΟΧΕΣ 

Για τα Υπουργεία, Περιφέρειες, ΝΠΔΔ,ΟΤΑ 

Α' και Β’ βαθμού,ΝΠΙΔ, Δημ. Επιχειρήσεις, 

Επιχ. Νομ. Αυτοδ.,η επιλεξιμότητα της συ¬ 
γκεκριμένης δαπάνης αφορά μόνο το προ¬ 
σωπικό με συμβάσεις ορισμένου χρόνου κα¬ 
θώς και το ωρομίσθιο προσωπικό 

60.00.03 

ΔΩΡΑ ΕΟΡΤΩΝ 

» 

60.00.06 

ΑΠΟΔΟΧΕΣ ΚΑΝΟΝΙΚΗΣ ΑΔΕΙΑΣ 

» 

60.00.07 

ΕΠΙΔΟΜΑΤΑ ΚΑΝΟΝΙΚΗΣ ΑΔΕΙΑΣ 

» 

60.00.11 

ΑΜΟΙΒΕΣ ΕΚΤΟΣ ΕΔΡΑΣ 

» 

60.01 

ΑΜΟΙΒΕΣ ΗΜΕΡΟΜΙΣΘΙΟΥ ΠΡΟΣΩΠΙΚΟΥ 


60.01.00 

ΤΑΚΤΙΚΕΣ ΑΠΟΔΟΧΕΣ 

Για τα Υπουργεία, Περιφέρειες, ΝΠΔΔ,ΟΤΑ 

Α' και Β’ βαθμού,ΝΠΙΔ, Δημ. Επιχειρήσεις, 

Επιχ. Νομ. Αυτοδ.,η επιλεξιμότητα της συ¬ 
γκεκριμένης δαπάνης αφορά μόνο το προ¬ 
σωπικό με συμβάσεις ορισμένου χρόνου κα¬ 
θώς και το ωρομίσθιο προσωπικό 

60.01.03 

ΔΩΡΑ ΕΟΡΤΩΝ 

» 

60.01.06 

ΑΠΟΔΟΧΕΣ ΚΑΝΟΝΙΚΗΣ ΑΔΕΙΑΣ 

» 

60.01.07 

ΕΠΙΔΟΜΑΤΑ ΚΑΝΟΝΙΚΗΣ ΑΔΕΙΑΣ 

» 

60.01.11 

ΑΜΟΙΒΕΣ ΕΚΤΟΣ ΕΔΡΑΣ 

» 

60.03 

ΕΡΓΟΔΟΤΙΚΕΣ ΕΙΣΦΟΡΕΣ ΚΑΙ ΕΠΙΒΑΡΥΝ¬ 
ΣΕΙΣ ΕΜΜΙΣΘΟΥ ΠΡΟΣΩΠΙΚΟΥ 


60.03.00 

ΕΡΓΟΔΟΤΙΚΕΣ ΕΙΣΦΟΡΕΣ ΙΚΑ 

Για τα Υπουργεία, Περιφέρειες, ΝΠΔΔ,ΟΤΑ 

Α' και Β’ βαθμού,ΝΠΙΔ, Δημ. Επιχειρήσεις, 

Επιχ. Νομ. Αυτοδ.,η επιλεξιμότητα της συ¬ 
γκεκριμένης δαπάνης αφορά μόνο το προ¬ 
σωπικό με συμβάσεις ορισμένου χρόνου κα¬ 
θώς και το ωρομίσθιο προσωπικό 

60.03.01 

ΕΡΓΟΔΟΤΙΚΕΣ ΕΙΣΦΟΡΕΣ ΛΟΙΠΩΝ ΤΑΜΕΙ¬ 
ΩΝ ΚΥΡΙΑΣ ΑΣΦΑΛΙΣΗΣ 

» 

60.03.02 

ΕΡΓΟΔΟΤΙΚΕΣ ΕΙΣΦΟΡΕΣ ΛΟΙΠΩΝ ΤΑΜΕΙ¬ 
ΩΝ ΕΠΙΚΟΥΡΙΚΗΣ ΑΣΦΑΛΙΣΗΣ 

» 

60.04 

ΕΡΓΟΔΟΤΙΚΕΣ ΕΙΣΦΟΡΕΣ ΚΑΙ ΕΠΙΒΑΡΥΝ¬ 
ΣΕΙΣ ΗΜΕΡΟΜΙΣΘΙΟΥ ΠΡΟΣΩΠΙΚΟΥ 


60.04.00 

ΕΡΓΟΔΟΤΙΚΕΣ ΕΙΣΦΟΡΕΣ ΙΚΑ 

Για τα Υπουργεία, Περιφέρειες, ΝΠΔΔ,ΟΤΑ 

Α' και Β’ βαθμού,ΝΠΙΔ, Δημ. Επιχειρήσεις, 

Επιχ. Νομ. Αυτοδ.,η επιλεξιμότητα της συ¬ 
γκεκριμένης δαπάνης αφορά μόνο το προ¬ 
σωπικό με συμβάσεις ορισμένου χρόνου κα¬ 
θώς και το ωρομίσθιο προσωπικό 

60.04.01 

ΕΡΓΟΔΟΤΙΚΕΣ ΕΙΣΦΟΡΕΣ ΛΟΙΠΩΝ ΤΑΜΕΙ¬ 
ΩΝ ΚΥΡΙΑΣ ΑΣΦΑΛΙΣΗΣ 

» 

60.04.02 

ΕΡΓΟΔΟΤΙΚΕΣ ΕΙΣΦΟΡΕΣ ΤΑΜΕΙΩΝ ΕΠΙ¬ 
ΚΟΥΡΙΚΗΣ ΑΣΦΑΛΙΣΗΣ 

» 

61 

ΑΜΟΙΒΕΣ ΚΑΙ ΕΞΟΔΑ ΤΡΙΤΩΝ 


61.00 

ΑΜΟΙΒΕΣ ΚΑΙ ΕΞΟΔΑ ΕΛΕΥΘΕΡΩΝ ΕΠΑΓ¬ 
ΓΕΛΜΑΤΩΝ ΥΠΟΚΕΙΜΕΝΩΝ ΣΕ ΦΟΡΟ 


61.00.00 

ΑΜΟΙΒΕΣ ΚΑΙ ΕΞΟΔΑ ΔΙΚΗΓΟΡΩΝ 


61.00.03 

ΑΜΟΙΒΕΣ ΚΑΙ ΕΞΟΔΑ ΟΡΓΑΝΩΤΩΝ-ΜΕΛΕ- 

ΤΗΤΩΝ-ΕΡΕΥΝΗΤΩΝ 


61.00.99 

ΑΜΟΙΒΕΣ ΚΑΙ ΕΞΟΔΑ ΛΟΙΠΩΝ ΕΛΕΥΘΕΡΩΝ 

ΕΠΑΓΓΕΛΜΑΤΙΩΝ 


61.01 

ΑΜΟΙΒΕΣ ΚΑΙ ΕΞΟΔΑ ΜΗ ΕΛΕΥΘΕΡΩΝ 

ΕΠΑΓΓΕΛΜΑΤΙΩΝ ΥΠΟΚΕΙΜΕΝΩΝ ΣΕ ΦΟΡΟ 


61.01.01 

ΑΜΟΙΒΕΣ ΚΑΙ ΕΞΟΔΑ ΔΙΑΦΟΡΩΝ ΤΡΙΤΩΝ 


61.03.01 

ΑΜΟΙΒΕΣ ΜΗΧΑΝΟΓΡΑΦΙΚΗΣ ΕΠΕΞΕΡΓΑ¬ 
ΣΙΑΣ 


61.04 

ΛΟΙΠΕΣ ΑΜΟΙΒΕΣ ΚΑΙ ΕΞΟΔΑ ΤΡΙΤΩΝ 


61.90 

ΑΜΟΙΒΕΣ ΤΡΙΤΩΝ ΜΗ ΥΠΟΚΕΙΜΕΝΕΣ ΣΕ 

ΠΑΡΑΚΡΑΤΗΣΗ ΦΟΡΟΥ 


61.98 

ΛΟΙΠΕΣ ΑΜΟΙΒΕΣ ΤΡΙΤΩΝ 



64 

ΔΙΑΦΟΡΑ ΕΞΟΔΑ 


64.01 

ΕΞΟΔΑ ΤΑΞΙΔΙΩΝ 


64.01.00 

ΕΞΟΔΑ ΤΑΞΙΔΙΩΝ ΕΣΩΤΕΡΙΚΟΥ 


64.01.01 

ΕΞΟΔΑ ΤΑΞΙΔΙΩΝ ΕΞΩΤΕΡΙΚΟΥ 


64.02 

ΕΞΟΔΑ ΠΡΟΒΟΛΗΣ ΚΑΙ ΔΙΑΦΗΜΙΣΗΣ 


64.02.00 

ΔΙΑΦΗΜΙΣΕΙΣ ΑΠΟ ΤΟΝ ΤΥΠΟ 


64.02.01 

ΔΙΑΦΗΜΙΣΕΙΣ ΑΠΟ ΤΟ ΡΑΔΙΟΦΩΝΟ 

ΚΑΙ ΤΗΝ ΤΗΛΕΟΡΑΣΗ 


64.02.03 

ΔΙΑΦΗΜΙΣΕΙΣ ΑΠΟ ΤΑ ΛΟΙΠΑ ΜΕΣΑ 


ΕΝΗΜΕΡΩΣΗΣ 


64.02.05 

ΕΞΟΔΑ ΣΥΝΕΔΡΙΩΝ- ΔΕΞΙΩΣΕΩΝ ΚΑΙ 

ΠΑΡΕΜΦΕΡΩΝ ΕΚΔΗΛΩΣΕΩΝ 

Απαραίτητη η ύπαρξη σχετικής σύμβασης 
με αναλυτική περιγραφή των προσφερομέ- 
νων υπηρεσιών. 

64.02.06 

ΕΞΟΔΑ ΥΠΟΔΟΧΗΣ ΚΑΙ ΦΙΛΟΞΕΝΙΑΣ 

(ΔΑΠΑΝΕΣ ΔΙΑΤΡΟΦΗΣ- ΔΙΑΜΟΝΗΣ) 


64.02.99 

ΔΙΑΦΟΡΑ ΕΞΟΔΑ ΠΡΟΒΟΛΗΣ ΚΑΙ 

ΔΙΑΦΗΜΙΣΗΣ 


64.07 

ΕΝΤΥΠΑ ΚΑΙ ΓΡΑΦΙΚΗ ΥΛΗ 


64.07.00 

ΕΝΤΥΠΑ 


64.07.01 

ΥΛΙΚΑ ΠΟΛΛΑΠΛΩΝ ΕΚΤΥΠΩΣΕΩΝ 


64.07.02 

ΕΞΟΔΑ ΠΟΛΛΑΠΛΩΝ ΕΚΤΥΠΩΣΕΩΝ 


64.07.03 

ΓΡΑΦΙΚΗ ΥΛΗ ΚΑΙ ΛΟΙΠΑ ΥΛΙΚΑ 

ΓΡΑΦΕΙΩΝ 


64.07.90 

ΑΓΟΡΕΣ ΒΙΒΛΙΩΝ 


64.09 

ΕΞΟΔΑ ΔΗΜΟΣΙΕΥΣΕΩΝ 


64.09.01 

ΕΞΟΔΑ ΔΗΜΟΣΙΕΥΣΗΣ ΚΑΙ 

ΑΝΑΚΟΙΝΩΣΕΩΝ 






64.09.99 


ΕΞΟΔΑ ΛΟΙΠΩΝ ΔΗΜΟΣΙΕΥΣΕΩΝ 

Οι κανόνες για την επιλεξιμότητας των δαπανών εξει¬ 
δικεύονται στον Οδηγό και στα Παραρτήματα της υπ’ 
αρ. \/Ρ/2006/006 πρόσκλησης της Επιτροπής για υπο¬ 
βολή προτάσεων, το οποίο θα αποτελεί αναπόσπαστο 
μέρος της πρόσκλησης εκδήλωσης ενδιαφέροντος που 
θα εκδοθεί από το Υπουργείο Απασχόλησης και Κοι¬ 
νωνικής Προστασίας. 

Για την υλοποίηση των δράσεων από τους φορείς 
υλοποίησης ορίζεται με την πρόσκληση εκδήλωσης 
ενδιαφέροντος ένα συνολικό ανώτατο ποσό για το 
κόστος των ενεργειών, το οποίο αναλύεται στις επιμέ- 
ρους επιλέξιμες δαπάνες, που αναφέρονται ανωτέρω, με 
την υποβολή της πρότασης από τους ενδιαφερομένους 
φορείς. Επιμέρους όροι σχετικά με την επιλεξιμότητα 
δαπανών θα εξειδικεύονται με την υπογραφή Σύμβασης 
με τους φορείς υλοποίησης. 

ΑΡΘΡΟ 5 

ΟΡΟΙ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ 
ΤΩΝ ΠΡΟΤΑΣΕΩΝ 

Η διαδικασία αξιολόγησης και επιλογής των Προτά¬ 
σεων περιλαμβάνει: 

1. ΠΛΗΡΟΤΗΤΑ ΚΑΙ ΕΠΙΛΕΞΙΜΟΤΗΤΑ ΤΗΣ ΠΡΟΤΑΣΗΣ 

Έλεγχος πληρότητας των νομιμοποιητικών δικαιολο- 

γητικών του υποβάλλοντος φορέα, από την Επιτροπή 
Αξιολόγησης, η οποία θα συγκροτείται με απόφαση 
του Υπουργού Απασχόλησης, σύμφωνα με τα οριζό¬ 
μενα στην πρόσκληση εκδήλωσης ενδιαφέροντος του 
Εκτελεστικού Φορέα. Τα μέλη της θα αποτελούνται από 
υπαλλήλους των Ειδικών Υπηρεσιών της Γενικής Γραμ- 
ματείας Διαχείρισης Κοινοτικών και Άλλων Πόρων ή/και 
ανώτερους υπαλλήλους, κατηγορίας Π.Ε., του Υπουργεί¬ 
ου Απασχόλησης και Κοινωνικής Προστασίας. 

Τα μέλη της Επιτροπής δεν επιτρέπεται: 

• να έχουν εμφανή ή αφανή οικονομική σχέση και 
εν γένει συνεργασία οποιοσδήποτε μορφής με τους 
προτείνοντες την ενέργεια φορείς 

• να έχουν συγγενικό δεσμό μέχρι και 3ου βαθμού 
συγγένειας με τα μέλη του διοικητικού οργάνου ή τους 
νομίμους εκπροσώπους των εν λόγω φορέων. 

Σε περίπτωση που συντρέχει οποιοδήποτε από τα 
προαναφερόμενα κωλύματα το μ ο αξιολογητής οφεί¬ 
λει να ζητά την εξαίρεσή του. Προς το σκοπό αυτό οι 
αξιολογητές μετά τον ορισμό τους υποβάλλουν σχετική 
Υπεύθυνη Δήλωση του ν. 1599/1986. 

Οι ακριβείς όροι της διαδικασίας, τα συγκεκριμένα 
δικαιολογητικά και όλες οι τεχνικές λεπτομέρειες υπο¬ 
βολής θα περιγράφονται με ακρίβεια στην πρόσκληση 
εκδήλωσης ενδιαφέροντος. 

Στην επιλεξιμότητα της Πρότασης εξετάζεται η τήρη¬ 
ση των όρων και των προϋποθέσεων της πρόσκλησης. 
Τα στοιχεία αυτά εξετάζονται μαζί με την πληρότητα. 

Σε κάθε περίπτωση η επιτυχής αξιολόγηση των Προ¬ 
τάσεων ως προς την πληρότητα και την επιλεξιμότητα 
κρίνονται απαραίτητα για την προώθησή τους στη δι¬ 
αδικασία αξιολόγησης. Σε αντίθετη περίπτωση η Πρό¬ 
ταση απορρίπτεται. 

2. ΤΕΧΝΙΚΗ ΑΞΙΟΛΟΓΗΣΗ ΤΗΣ ΠΡΟΤΑΣΗΣ 

Αφορά το περιεχόμενο της πρότασης και διενεργείται 
από την Επιτροπή Αξιολόγησης, σύμφωνα με τα οριζό¬ 
μενα στην πρόσκληση εκδήλωσης ενδιαφέροντος. 


ΚΡΙΤΗΡΙΑ ΑΞΙΟΛΟΓΗΣΗΣ 

Η κλίμακα βαθμολόγησης εκτείνεται από 0 έως 100 
και ο Τελικός Βαθμός (Τ) της Πρότασης σχηματίζεται 
ως άθροισμα των συνολικών βαθμών των κατωτέρω 
αναφερόμενων κριτηρίων. Οι βαθμοί ενοτήτων αποτε¬ 
λούν άθροισμα των επιμέρους δεικτών σταθμισμένων 
με αντίστοιχους συντελεστές βαρύτητας. 

συνάφεια με τους στόχους του προγράμματος 

( 20 %) 

συνάφεια με την Εθνική στρατηγική για το Έτος 
2007 (20%) 

πληρότητα και ρεαλισμός της αποτίμησης του 
κόστους (15%) 

περιφερειακή-τοπική διάσταση της δράσης 

( 10 %) 

τεκμηρίωση της επιλογής των προτεινόμενων 
ενεργειών (σκοπιμότητα) (10%) 

αντιμετώπιση πολλαπλής διάκρισης (5%) 
καινοτομία δράσης (5%) 
προηγούμενη εμπειρία (5%) 

*λ> διαδικασία παρακολούθησης, αξιολόγησης και 
διάδοσης της ενέργειας (5%) 

προσδοκώμενα αποτελέσματα (5%) 

ΔΙΑΔΙΚΑΣΙΑ ΚΑΙ ΒΑΘΜΟΛΟΓΙΑ 
Α. Η κρίση των μελών της Επιτροπής εκφράζεται ανα¬ 
λυτικά με τη βαθμολόγηση των αντιστοίχων κριτηρίων 
κατά ενότητα σε κλίμακα από 0-100. Ο καθένας ξεχω¬ 
ριστά αποτυπώνει την κρίση του στο σχετικό Έντυπο 
Αξιολόγησης και εισηγείται τυχόν τροποποιήσεις. 

Ο τελικός βαθμός Τ της τεχνικής αξιολόγησης της 
πρότασης διαμορφώνεται από τον μέσο όρο των τε¬ 
λικών βαθμών που έχουν προκύψει από τα μέλη της 
Επιτροπής. 

Η πρόταση χαρακτηρίζεται: 
α. ΠΟΛΥ ΚΑΛΗ, εφόσον έλαβε βαθμό Τ άνω του 70 
β. ΚΑΛΗ, εφόσον έλαβε βαθμό Τ άνω του 50 έως και 
70 

γ. ΑΝΕΠΑΡΚΗΣ, εφόσον έλαβε βαθμό Τ έως (και) 50. 
Η Επιτροπή καταρτίζει λίστα με την τελική βαθμολο¬ 
γία όλων των προτάσεων που αξιολογήθηκαν κατά την 
τεχνική αξιολόγηση. 

Τέλος, η Επιτροπή προτείνει την έγκριση των προ¬ 
τάσεων που πρώτευσαν με βάση την απόλυτη σειρά 
βαθμολόγησης των Προτάσεων που υποβλήθηκαν. 

Β. Η Επιτροπή Αξιολόγησης δύναται να προτείνει προς 
έγκριση το σύνολο μιας πρότασης ή μέρος αυτής 
Επίσης, μπορεί να προτείνει τροποποιήσεις ως προς 
τον αριθμό και το είδος των περιγραφόμενων ενεργειών 
της πρότασης και τη σύνθεσή της, ως προς το συνολικό 
ύψος του προϋπολογισμού και το ύψος των επιμέρους 
δαπανών του προϋπολογισμού και όπου κριθεί αναγκαίο 
μπορεί να προβεί σε περικοπές. 

Μετά την διατύπωση της εισήγησης της Επιτροπής 
για τις εγκρίσεις των Προτάσεων, εκδίδεται εγκριτική 
απόφαση του Υπουργού Απασχόλησης και Κοινωνικής 
Προστασίας. 

Σε περίπτωση που στην υποβληθείσα Πρόταση γίνουν 
τροποποιήσεις, οι οποίες έχουν προταθεί από την Επι¬ 
τροπή και εγκριθεί από τον Υπουργό Απασχόλησης, ο 

φορέας υλοποίησης, πριν την έκδοση της απόφασης 
επιχορήγησης του Υπουργού, υποβάλλει στον Εκτελε¬ 
στικό Φορέα αναμορφωμένη Πρόταση, σύμφωνα με το 
εγκριθέν κόστος και τις εγκριθείσες ενέργειες. 

Γ. Μετά την έγκριση της Πρότασης και την υπογραφή 
της Συμφωνίας Επιχορήγησης για Δράση μεταξύ του 
Υπουργείου Απασχόλησης και Κοινωνικής Προστασίας 
και της Ευρωπαϊκής Επιτροπής, και υπό την προϋπόθεση 
ότι η Επιτροπή θα συμφωνήσει με τις επιλεγείσες δρά¬ 
σεις από τον Εκτελεστικό Φορέα, εκδίδεται απόφαση 
επιχορήγησης του φορέα υλοποίησης και υπογράφεται 
σχετική σύμβαση για την υλοποίηση της δράσης. 

Δ. Σε περίπτωση που μία ή περισσότερες εγκριθείσες 
από το Υπουργείο Απασχόλησης και Κοινωνικής Προ¬ 
στασίας Προτάσεις, δεν εγκριθούν από τη Ευρωπαϊκή 
Επιτροπή, τότε μπορούν να εγκριθούν αντίστοιχα οι 
αμέσως επόμενες Προτάσεις κατά σειρά βαθμολόγησης 
από την Επιτροπή Αξιολόγησης, εφόσον υπάρχουν και 
τις εγκρίνει πρώτα η Ευρωπαϊκή Επιτροπή στο πλαίσιο 
εφεδρικού καταλόγου που θα έχει υποβληθεί από τον 
Εκτελεστικό Φορέα. 

Ε. Το εγκριθέν κόστος μπορεί να μειώνεται (αναπρο¬ 
σαρμόζεται) με απόφαση του Υπουργού Απασχόλησης 
και Κοινωνικής Προστασίας, στις περιπτώσεις που θα 
ορίζονται στη σύμβαση επιχορήγησης. 

Οι ακριβείς όροι και οι προϋποθέσεις καταβολής των 
δόσεων της επιχορήγησης θα συγκεκριμενοποιούνται 
στη σύμβαση που θα υπογράφει ανάμεσα στον επιχο¬ 
ρηγούμενο φορέα και τον εκτελεστικό φορέα. 

Στ. Πριν την έναρξη της Δράσης, υποβάλλεται δήλωση 
έναρξης στην οποία βεβαιώνεται, ο τόπος και η ημε¬ 
ρομηνία/το χρονοδιάγραμμα υλοποίησης της δράσης 
καθώς και τυχόν άλλα δικαιολογητικά και έγγραφα που 
θα ορίζονται στις σχετικές συμβάσεις που υπογράφο¬ 
νται με τους φορείς. 

Ζ. Σε περίπτωση μη υλοποίησης από φορέα υλοποίη¬ 
σης εγκεκριμένης πρότασης, μπορεί να εγκριθεί η αμέ¬ 
σως καλύτερη σε βαθμολογία Πρόταση, σύμφωνα με 
τη συνταχθείσα από την Επιτροπή Αξιολόγησης, λίστα 
κατάταξης των Προτάσεων, εφόσον η γνωστοποίηση 
της μη υλοποίησης της Πρότασης από τον φορέα υλο¬ 
ποίησης γίνει μέχρι 6 μήνες πριν τη λήξη του έργου. 

ΑΡΘΡΟ 6 

ΠΑΡΑΚΟΛΟΥΘΗΣΗ ΕΡΓΟΥ - ΧΡΗΜΑΤΟΡΟΕΣ 

Ι.Μετά την ολοκλήρωση της διαδικασίας έγκρισης 
των προτάσεων, ο εκτελεστικός φορέας προβαίνει 
στις απαραίτητες ενέργειες για την εγγραφή του έρ¬ 
γου στο Π.Δ.Ε. και την εξασφάλιση των απαιτούμενων 
πιστώσεων. 

2. Η χρηματοδότηση του έργου καλύπτεται κατά 50% 
από κοινοτική χρηματοδότηση (προϋπολογισμός ΕΕ) και 
κατά 50% από εθνική χρηματοδότηση (ΠΔΕ). 

3. Υπεύθυνη για τη ορθή υλοποίηση, παρακολούθηση 
και παραλαβή και έλεγχο των δράσεων του έργου είναι 
η Ομάδα Διοίκησης Έργου (ΟΔΕ) που συστήνεται και 
συγκροτείται για τον σκοπό αυτό από τον Υπουργό 
Απασχόλησης και Κοινωνικής Προστασίας. 

4. Οι πληρωμές προς τους φορείς υλοποίησης των 
δράσεων, πραγματοποιούνται σε δόσεις, ως εξής: 


α. Η πρώτη δόση ύψους 40% του συνολικού κόστους 
της δράσης καταβάλλεται μετά τη δήλωση έναρξης της 
δράσης, αφού ο φορέας υλοποίησης έχει υλοποιήσει 
την απαιτούμενη προετοιμασία για την έναρξη, η οποία 
ενδεικτικά συνίσταται σε: α) παρουσίαση των ενεργειών 
που (Άρθρο 1) (είδος παρεμβάσεων, χρονοδιάγραμμα 
υλοποίησης, περιεχόμενο ημερίδας, φορείς που θα συμ- 
μετάσχουν, τόπος υλοποίησης κ.α.) β) οριστικοποίηση 
ωφελουμένων-ομάδων στόχου. 

β. Η δεύτερη και τελευταία δόση ύψους 60% του συ¬ 
νολικού κόστους αφορά την πληρωμή του τελικού υπο¬ 
λοίπου και πραγματοποιείται μετά την υποβολή από τον 
φορέα υλοποίησης της αίτησης τελικής πληρωμής και 
λοιπών δικαιολογητικών υλοποίησης, που θα καθορίζο¬ 
νται από τη σύμβαση, με τα οποία βεβαιώνεται η υλο¬ 
ποίηση κατά 100% του έργου (ενέργειες και επιλέξιμες 
δαπάνες) και την πιστοποίηση του 100% της υλοποίησης 
αυτής από το αρμόδιο όργανο του εκτελεστικού φορέα 
(ΟΔΕ), σύμφωνα με το περιεχόμενο της σύμβασης. 

Οι ακριβείς όροι και οι προϋποθέσεις καταβολής των 
ανωτέρω δόσεων θα συγκεκριμενοποιούνται στη σύμβα¬ 
ση που θα υπογράφει ανάμεσα στον φορέα υλοποίησης 
και τον φορέα χρηματοδότησης. 

5. Το σύνολο των δαπανών του έργου βασίζεται στον 
υπολογισμό του κόστους της κάθε Δράσης, το οποίο 
θα παρατίθεται αναλυτικά στην υποβαλλόμενη Πρότα¬ 
ση σε αντιστοιχία με τις περιγραφόμενες ενέργειες, 
δηλαδή το οικονομικό αντικείμενο θα αποτελούν το 
σύνολο των προβλεπομένων δαπανών στις αρχικές ή 
αναμορφωμένες Προτάσεις που υποβάλλουν οι επιχο¬ 
ρηγούμενοι φορείς. 

Σε διαφορετική περίπτωση πρέπει να αναπροσαρμό¬ 
ζεται το εγκριθέν κόστος της Δράσης με απόφαση του 
Υπουργού Απασχόλησης και Κοινωνικής Προστασίας. 

Η υλοποίηση του έργου (ενέργειες και δαπάνες) δη¬ 
λώνεται από τον φορέα υλοποίησης στον εκτελεστικό 
φορέα στο τέλος κάθε ημερολογιακού τριμήνου και 
εντός δέκα ημερών από τη λήξη του τριμήνου μέσω 
τριμηνιαίου δελτίου παρακολούθησης έργου. 

Επισημαίνεται ότι στην αίτηση τελικής πληρωμής, οι 
δαπάνες θα πρέπει να αντιστοιχούν σε εξοφλημένα 
τιμολόγια-παραστατικά και να ισοσκελίζεται με το σύνο¬ 
λο του εγκριθέντος κόστους. Τα παραστατικά αυτά δεν 
θα κατατίθενται στον φορέα χρηματοδότησης, παρά 
μόνο εφόσον κριθεί αναγκαίο από αυτόν να προσκο¬ 
μιστούν. 

6. Η πιστοποίηση από τον εκτελεστικό φορέα μπορεί 
να γίνει με επιτόπιο έλεγχο ή από τα δικαιολογητικά 
παραστατικά που υποβάλλει ο Τελικός Αποδέκτης ή 
και από συμπληρωματικά στοιχεία τα οποία μπορεί να 
ζητήσει η ΟΔΕ, εφόσον κρίνει τούτο σκόπιμο και τα 
οποία ο φορέας υποχρεούται να προσκομίσει. 

7. Ρητά ορίζεται ότι όλα τα δικαιώματα και οι υποχρε¬ 
ώσεις που απορρέουν από τα εγκριτικά έγγραφα και 
τις υπογραφείσες συμβάσεις δεν μεταβιβάζονται ούτε 
εκχωρούνται σε οποιοδήποτε τρίτο φορέα, σε άλλο νο¬ 
μικό ή φυσικό πρόσωπο Ιδιωτικού ή Δημοσίου Δικαίου. 

8. Η υπέρβαση του εγκριθέντος κόστους δεν χρημα¬ 
τοδοτείται. 

ΑΡΘΡΟ 7 
ΕΛΕΓΧΟΣ 

1. Προκειμένου να διασφαλιστεί η αποτελεσματικότη- 
τα και η ορθή εφαρμογή των δράσεων που υλοποιούνται 
στο πλαίσιο του ΕυρωπάίκούΈτουςΊσων Ευκαιριών για 
Όλους, οι οποίες συγχρηματοδοτούνται από τον προ¬ 
ϋπολογισμό της ΕΕ, τα αρμόδια όργανα λαμβάνουν τα 
αναγκαία μέτρα με σκοπό : 

Την τήρηση των εθνικών και κοινοτικών διατάξε¬ 
ων. 

Την ορθή υλοποίηση. 

Την επιλεξιμότητα των δαπανών και την αιτιολό¬ 
γησή τους. 

^ Την πρόληψη ή την διαπίστωση τυχόν παραβά¬ 
σεων και την επιβολή κυρώσεων. 

^ Την ανάκτηση τυχόν αχρεωστήτως ή παρανόμως 
καταβληθέντων κεφαλαίων μετά τη διαπίστωση σχετι¬ 
κής παρατυπίας. 

^ Την εξασφάλιση επαρκούς διαδρομής ελέγχου. 

2. Επίπεδο - είδος ελέγχου και αρμόδια όργανα 

=> Εσωτερικός έλεγχος ο οποίος διενεργείται από 
το αρμόδιο όργανο του Εκτελεστικού Φορέα (ΟΔΕ) 

=> Δευτεροβάθμιος Έλεγχος που διενεργείται από 
τις Υπηρεσίες της Ευρωπαϊκής Επιτροπής ή από εξου¬ 
σιοδοτημένα για αυτό όργανα/πρόσωπα. 

Ο έλεγχος συνίσταται στην εξέταση της ποιότητας 
του παρεχόμενου έργου και στην ορθή οικονομική δια¬ 
χείριση σύμφωνα με τις ισχύουσες κοινοτικές και εθνι¬ 
κές διατάξεις. 

Επίσης ελέγχεται: 

α. η εναρμόνιση της δράσης με τους στόχους και ο σε¬ 
βασμός των στόχων της υτί αριθμ. 771/2006 απόφασης 

β. η καλή δημοσιονομική διαχείριση, η οποία μεταξύ 
άλλων περιλαμβάνει την δικαιολόγηση και την λογιστική 
καταγραφή των δαπανών, την τήρηση των φορολογικών 
νόμων και τη χρηστή δημοσιονομική διαχείριση. 

3. Ο έλεγχος ασκείται σε όλα τα στάδια από την 
προετοιμασία μέχρι την ολοκλήρωση της πράξης. 

Δειγματοληπτικοί έλεγχοι πραγματοποιούνται στους 
φορείς υλοποίησης των δράσεων σε όλα τα στάδια 
υλοποίησης των υποέργων. Για την επιλογή κατάλληλου 
δείγματος λαμβάνονται υπόψη η μορφή δράσης του 
φορέα, οι δράσεις που υλοποιεί, η ύπαρξη εσωτερικού 
συστήματος ελέγχου, η ανάλυση κινδύνου των δηλώσε¬ 
ων δαπανών, προηγούμενοι έλεγχοι και οι διαπιστώσεις 
αυτών. 

Γ ια κάθε διενεργούμενο έλεγχο συντάσσεται έκθεση, 
τα πορίσματα της οποίας κοινοποιούνται στον ελεγ¬ 
χόμενο φορέα και μετά το πέρας του έργου στην Ευ¬ 
ρωπαϊκή Επιτροπή. 

4. Διαδρομή του Ελέγχου 

Γ ια να είναι επαρκής η διαδρομή ελέγχου πρέπει να 
επιτυγχάνεται η επαλήθευση της λογιστικής καταχώ- 
ρησης και της νομιμότητας και κανονικότητας των δα¬ 
πανών σε όλα τα επίπεδα των αρμόδιων υπηρεσιών, 
δηλαδή μεταξύ του Εκτελεστικού Φορέα και του φορέα 
υλοποίησης της δράσης. Επίσης πρέπει να επαληθεύ¬ 
εται η χορήγηση και η μεταφορά των διαθέσιμων κοι¬ 
νοτικών και εθνικών κονδυλίων. 


Ειδικότερα : 

Α. Ελέγχει την τήρηση της ισχύουσας νομοθεσίας 
κατά την προετοιμασία εκτέλεσης της Δράσης. 

Β. Ελέγχει τη νομιμότητα και κανονικότητα των δαπα¬ 
νών, την αξιοπιστία των πληροφοριών και οικονομικών 
στοιχείων που δηλώνονται στα πλαίσια των τριμηνιαίων 
δελτίων παρακολούθησης του έργου, την τήρηση των 
δεσμεύσεων που έχει αναλάβει ο φορέα υλοποίησης 
και την τήρηση των κανόνων δημοσιότητας σύμφωνα 
με τους ισχύοντες κανόνες και διατάξεις. 

Γ. Πραγματοποιεί ελέγχους μετά τη γνωστοποίηση 
ολοκλήρωσης των δράσεων προκειμένου να επιβεβαιώ¬ 
σει την τήρηση των υποχρεώσεων του φορέα υλοποίη¬ 
σης. Οι έλεγχοι διενεργούνται μέσω των στοιχείων που 
υποχρεούται να υποβάλλει ο φορέας υλοποίησης και 
επιτόπια κατά την υλοποίηση της δράσης ή μετά την 
ολοκλήρωση αυτής. 

Η μη τήρηση ή η ελλιπής τήρηση αυτών μπορεί να επι¬ 
φέρει την περικοπή δαπανών ή ακόμα και την ακύρωση 
των δράσεων και την επιστροφή τυχόν εισπραχθέντων 
χρηματικών ποσών ως παρανόμως ή αχρεωστήτως κα¬ 
ταβληθέντων. 

5. Διαδικασία ελέγχου 

Α. Με αποφάσεις του Υπουργού Απασχόλησης και 
Κοινωνικής Προστασίας θα ορίζονται κάθε φορά 2μελή 
κλιμάκια ελέγχου από τα μέλη της Ομάδας Διοίκησης 
Έργου, προκειμένου να διενεργήσουν έλεγχο στους φο¬ 
ρείς υλοποίησης των δράσεων. 

Β. Μετά τη διενέργεια ελέγχου εκ μέρους της ΟΔΕ, 
συντάσσεται εντός εξήντα (60) ημερολογιακών ημερών 
σχετική έκθεση ελέγχου. Με την έκθεση ελέγχου, στις 
περιπτώσεις που διαπιστώνεται η μη τήρηση ή η πλημ¬ 
μελής τήρηση των όρων της παρούσας απόφασης, της 
πρόσκλησης εκδήλωσης ενδιαφέροντος ή της σύμβα¬ 
σης επιχορήγησης, μπορεί να προτείνει, διαζευκτικά ή 
σωρευτικά: 

1. την αναστολή έναρξης ή υλοποίησης της Δράσης 

2. την καθυστέρηση καταβολή δόσεων χρηματοδό¬ 
τησης 

3. σύσταση προς τον τελικό αποδέκτη, προκειμένου 
να συμμορφωθεί προς τις συμβατικές του υποχρεώσεις, 
ενδεχομένως τάσσοντας ορισμένη προθεσμία προς 
συμμόρφωση 

4. την επιβολή ποινικής ρήτρας εις βάρος του τελικού 
αποδέκτη, μέχρι ποσοστού 20% της εγκριθείσας επιχο¬ 
ρήγησης, κατά περίπτωση. 

5. μείωση της εγκριθείσας επιχορήγησης (περικοπή 
δαπανών), εφόσον διαπιστωθεί μη επιλεξιμότητα των 
δαπανών. 

6. την καταγγελία της σύμβασης, εν όλω ή εν μέρει, 
η ισχύς της οποίας αρχίζει με την παρέλευση τριάντα 
(30) ημερών από την επομένη ημέρα της ημερομηνίας 
επίδοσής της στον τελικό αποδέκτη. 

Στην περίπτωση που, κατά τον έλεγχο, διαπιστώνεται 
αχρεώστητη ή παράνομη καταβολή ποσών (επιχορή¬ 
γησης) από το Πρόγραμμα Δημοσίων Επενδύσεων σε 
τελικό αποδέκτη, αυτό αναφέρεται στην έκθεση και 
προτείνεται η ανάκτηση αυτών. 

Γ. Το πόρισμα - αποτέλεσμα ελέγχου, με το οποίο 
εγκρίνεται η έκθεση ελέγχου και εκδίδεται από τον 

Υπουργό Απασχόλησης και Κοινωνικής Προστασίας, συ¬ 
μπεριλαμβανομένου του αποσπάσματος της έκθεσης 
ελέγχου που αφορά στον ελεγχόμενο, κοινοποιείται από 
την Δ/νση Κοινωνικής Προστασίας στον ελεγχόμενο 
εγγράφως κατά τις διατάξεις του Κώδικα Διοικητικής 
Δικονομίας. 

Δ. Με το έγγραφο επίδοσης του πορίσματος - απο¬ 
τελέσματος ελέγχου καλείται ο ελεγχόμενος να λάβει 
γνώση του περιεχομένου της έκθεσης ελέγχου και του 
αποτελέσματος ελέγχου και να υποβάλει εγγράφως και 
εντός προθεσμίας τριάντα (30) ημερολογιακών ημερών 
από την κοινοποίηση, τυχόν αντιρρήσεις του κατά του 
αποτελέσματος, σύμφωνα με το άρθρο 25 του Κώδικα 
Διοικητικής Διαδικασίας, ή την αποδοχή του. 

Με το πέρας των της ανωτέρω προθεσμίας άπρακτης, 
το αποτέλεσμα ελέγχου καθίσταται οριστικό. 

Ε. Στην περίπτωση που ο ελεγχόμενος αποδεχθεί το 
εγκεκριμένο πόρισμα της έκθεσης ελέγχου και κατα¬ 
βάλει το αναφερόμενο σε αυτήν ποσό σε οποιαδήποτε 
Δημόσια Οικονομική Υπηρεσία (Δ.Ο.Υ) εντός προθεσμί¬ 
ας δύο μηνών από την επίδοση του αποτελέσματος 
ελέγχου, δεν υπόκειται σε οποιαδήποτε επιβάρυνση. 
Για την καταβολή του ποσού εκδίδεται σχετική διαπι- 
στωτική πράξη από την Δ/νση Κοινωνικής Προστασίας. 
Η απόφαση αυτή κοινοποιείται στον ελεγχόμενο και 
στην Ευρωπαϊκή Επιτροπή 

Στ. (I) Στις περιπτώσεις στις οποίες 

α) ο ελεγχόμενος διατυπώσει αντιρρήσεις, σύμφωνα 
με την παράγραφο Δ ανωτέρω, οι οποίες κρίνονται 
αβάσιμες στο σύνολό τους από τον Υπουργό Απασχόλη¬ 
σης και Κοινωνικής Προστασίας, η πράξη καταλογισμού 
εκδίδεται εντός είκοσι (20) ημερολογιακών ημερών από 
την ημερομηνία απόρριψης των αντιρρήσεων αυτών. 
Στην περίπτωση που δεν απαντηθεί εγγράφως η προ¬ 
σφυγή του ελεγχόμενου μέσα σε τρεις (3) μήνες από 
την υποβολή της, αυτή θεωρείται απορριφθείσα. 

ή 

β) οι αναφερόμενες στην παρ. Δ και παρ. Ε του άρ¬ 
θρου αυτού προθεσμίες παρέλθουν άπρακτες, εκδίδεται 
πράξη καταλογισμού από τον Υπουργό Απασχόλησης 
και Κοινωνικής Προστασίας εντός είκοσι (20) ημερολο¬ 
γιακών ημερών μετά την πάροδο της προθεσμίας που 
αναφέρεται στην παρ. Ε. 

(II) Στην περίπτωση κατά την οποία οι αντιρρήσεις 
του ελεγχόμενου κριθούν βάσιμες στο σύνολό τους, 
εκδίδεται σχετική διαπιστωτική πράξη από τον Υπουργό 
Απασχόλησης και Κοινωνικής Προστασίας. 

Η απόφαση αυτή κοινοποιείται στον ελεγχόμενο. 

(III) Στην περίπτωση που οι αντιρρήσεις του ελεγχό¬ 
μενου κριθούν εν μέρει βάσιμες και εφόσον απαιτείται 
περαιτέρω διερεύνηση, διεξάγεται, στα όρια των αντιρ¬ 
ρήσεων που κρίθηκαν βάσιμες, συμπληρωματικός έλεγ¬ 
χος. Ο συμπληρωματικός έλεγχος ολοκληρώνεται εντός 
τριάντα (30) ημερολογιακών ημερών από την ημερομη¬ 
νία κατά την οποία αποφασίστηκε η διενέργειά του. 

Εάν από το συμπληρωματικό έλεγχο διαπιστωθεί το 
βάσιμο των αντιρρήσεων του ελεγχομένου εφαρμόζεται 
αναλόγως η διάταξη της περιόδου (II) της παραγράφου 
αυτής, άλλως εκδίδεται πράξη καταλογισμού κατά τη 
διαδικασία της περιόδου (I) της παραγράφου αυτής. 


Στην περίπτωση που δεν απαιτείται περαιτέρω διε- 
ρεύνηση των αντιρρήσεων που κρίθηκαν εν μέρει βάσι¬ 
μες, εκδίδεται διαπιστωτική πράξη κατά το μέρος που 
αυτές κρίθηκαν βάσιμες και πράξη καταλογισμού κατά 
το μέρος που κρίθηκαν αβάσιμες. 

Ζ. Πράξη Καταλογισμού - Περιεχόμενο - Κοινοποίηση 
-Ένδικα Μέσα 

1. Στην πράξη καταλογισμού πρέπει να αναφέρονται 
τα εξής: 

α)Τα φυσικά πρόσωπα ή νομικά πρόσωπα είτε ιδιωτι¬ 
κού είτε δημοσίου δικαίου ή δημόσιες υπηρεσίες και εν 
γένει φορείς που αποτελούν τελικούς αποδέκτες, από 
τα οποία αναζητούνται τα αχρεωστήτως ή παρανόμως 
καταβληθέντα ποσά, καθώς και τα τυχόν συνυπόχρεα 
αυτών πρόσωπα. 

β)Το ποσό το οποίο αναζητείται ως αχρεωστήτως ή 
παρανόμως καταβληθέν. 

γ) Η προέλευση των Εθνικών και Κοινοτικών πόρων 
από τους οποίους προέρχεται το αναζητούμενο προς 
ανάκτηση ποσό. 

δ) Ο επιμερισμός του αναζητούμενου προς ανάκτηση 
ποσού σύμφωνα με το ποσοστό που αναλογεί σε κάθε 
πηγή χρηματοδότησης αυτού. 

ε) Η αιτία της επιστροφής του ως άνω ποσού με ειδική 
αναφορά στην σχετική έκθεση ελέγχου. 

στ) Προθεσμία τριάντα (30) ημερολογιακών ημερών 
από την κοινοποίηση της πράξης καταλογισμού, για 
την επιστροφή του ποσού στις περιπτώσεις που με την 
απόφαση απαιτείται επιστροφή του ποσού. 

ζ) Τα ένδικα μέσα που μπορούν να ασκηθούν κατά της 
πράξης καταλογισμού. 

2. Η πράξη καταλογισμού αποτελεί νόμιμο τίτλο βε¬ 
βαίωσης του χρέους και είναι άμεσα εκτελεστή. 

3. Η πράξη καταλογισμού κοινοποιείται στον υπόχρεο 
προς επιστροφή του αχρεωστήτως ή παρανόμως κατα- 
βληθέντος ποσού με επίδοση, σύμφωνα με τις διατάξεις 
του Κώδικα Διοικητικής Δικονομίας. 

Η. Διαδικασία ανάκτησης αχρεωστήτως ή παρανόμως 
καταβληθέντων ποσών πριν την ολοκλήρωση χρηματο¬ 
δότησης της Δράσης του τελικού αποδέκτη 

1. Στις περιπτώσεις που δεν έχει ολοκληρωθεί η χρη¬ 
ματοδότηση, με συνέπεια ο ελεγχόμενος να δικαιούται 
περαιτέρω χρηματοδότησης, συντάσσεται έκθεση ελέγ¬ 
χου και πόρισμα - αποτέλεσμα ελέγχου, με το οποίο 
εγκρίνεται η έκθεση ελέγχου, σύμφωνα με τα οριζόμενα 
στις παρ. Β και Γ ανωτέρω, με το οποίο αποφασίζεται 
η παρακράτηση ίσου ποσού από την επόμενη πληρωμή 
της χρηματοδότησης. 

Το αποτέλεσμα αυτό μαζί με την έκθεση ελέγχου 
κοινοποιείται σύμφωνα με τις διατάξεις της παρ. Δ ανω¬ 
τέρω προς τον ελεγχόμενο. 

2. Η παραπάνω δέσμευση καθίσταται οριστική με την 
έκδοση απόφασης για την παρακράτηση του ποσού 
στις περιπτώσεις κατά τις οποίες: 

α) ο ελεγχόμενος αποδεχθεί εγγράφως την παρακρά¬ 
τηση εντός προθεσμίας τριάντα (30) ημερολογιακών 
ημερών από την κοινοποίηση σε αυτόν του σχετικού 
αποτελέσματος ελέγχου μαζί με την έκθεση ελέγχου. 

β) ο ελεγχόμενος διατυπώσει εγγράφως τις αντιρρή¬ 
σεις (ενδικοφανής προσφυγή) εντός της αυτής προθε¬ 
σμίας και οι αντιρρήσεις αυτές κριθούν αβάσιμες και 

γ) η προθεσμία για τη διατύπωση αντιρρήσεων πα- 
ρέλθει άπρακτη. 

3. Στην περίπτωση που οι αντιρρήσεις του ελεγχό¬ 
μενου κριθούν στο σύνολό τους ή εν μέρει βάσιμες, 
εφαρμόζονται αναλόγως οι διατάξεις της παραγράφου 
(II) και (III) αντίστοιχα της παρ. Στ ανωτέρω. 

4. Η απόφαση για την παρακράτηση ποσού κοινο¬ 
ποιείται στον ελεγχόμενο με επίδοση σύμφωνα με τον 
Κώδικα Διοικητικής Δικονομίας, καθώς και στην Ευρω¬ 
παϊκή Επιτροπή . 

5. Σε περίπτωση άσκησης ενδίκων μέσων κατά της 
διαπιστωτικής πράξης για την παρακράτηση του ποσού, 
ο φοράς χρηματοδότησης παρακρατεί το ποσό μέχρι 
την έκδοση τελεσίδικης απόφασης. 

6. Η παρακράτηση του ποσού δεν συνεπιφέρει σε 
καμία περίπτωση αλλαγή των όρων και των υποχρεώσε¬ 
ων που απορρέουν για τον τελικό αποδέκτη (ανάδοχο, 
επιχορηγούμενο φορέα κ.α) από την σύμβαση με τον 
τελικό δικαιούχο και τις οικείες διατάξεις. 

Θ. Διαδικασία ανάκτησης αχρεωστήτως καταβληθέ- 
ντων ποσών μετά την λήξη της σύμβασης φορέα χρη¬ 
ματοδότησης με τον τελικό αποδέκτη (καταγγελία της 
σύμβασης κ.α.) ή/και την ολοκλήρωση χρηματοδότησης 
της Δράσης 

1. Μετά την επίδοση της πράξης καταλογισμού σύμ¬ 
φωνα με ανωτέρω αναφερόμενα, ο υπόχρεος οφείλει να 
καταβάλει, εντός τριάντα (30) ημερολογιακών ημερών, 
το ποσό το οποίο έχει καταλογισθεί σε οποιαδήποτε 
Δημόσια Οικονομική Υπηρεσία (Δ.Ο.Υ.) προσκομίζοντας 
αντίγραφο της πράξης καταλογισμού. Η Δ.Ο.Υ, στην 
οποία έγινε η καταβολή και ο ελεγχόμενος, γνωστοποιεί 
αμέσως την είσπραξη του οφειλομένου ποσού στην 
υπηρεσία που εξέδωσε την πράξη καταλογισμού. 

2. Σε περίπτωση μη καταβολής του καταλογισθέντος 
ποσού από τον υπόχρεο εντός της παραπάνω προθε¬ 
σμίας, η διαδικασία βεβαίωσης ολοκληρώνεται με τη 
σύνταξη του χρηματικού καταλόγου από την υπηρεσία 
που εξέδωσε την πράξη καταλογισμού και με την απο¬ 
στολή του χρηματικού καταλόγου στη Δ.Ο.Υ. που είναι 
αρμόδια για τη φορολογία εισοδήματος του υποχρέου. 
Το ποσό που βεβαιώνεται περιλαμβάνει και τόκους σύμ¬ 
φωνα με όσα ορίζονται κατωτέρω. 

3. Τα αχρεωστήτως ή παρανόμως καταβληθέντα ποσά 
βεβαιώνονται και εισπράττονται ως έσοδα του κρατι¬ 
κού προϋπολογισμού και εισάγονται στην κατηγορία 
των ειδικών εσόδων με Κ.Α.Ε. 3941 «Εσοδα από κατα¬ 
λογισμούς σε φορείς που υλοποιούν προγράμματα του 
Ευρωπαϊκού Κοινωνικού Ταμείου». 

Τα αχρεωστήτως ή παρανόμως καταβληθέντα ποσά, 
όταν εισπράττονται εντός της προβλεπόμενης προθε¬ 
σμίας των τριάντα (30) ημερών για την επιστροφή τους 
ή όταν επιστρέφονται από τους τελικούς αποδέκτες, 
χωρίς προηγούμενη έκδοση σχετικής υπουργικής από¬ 
φασης ή χωρίς την προηγούμενη διενέργεια ελέγχου, 
θα εισάγονται σε ειδικούς λογαριασμούς, που ορίζονται 
εκάστοτε από άλλες διατάξεις. 


4. Το βεβαιωθέν στη Δ.Ο.Υ. ποσό καταβάλλεται σε 
τρεις (3) ισόποσες δόσεις από τις οποίες η πρώτη, μέ¬ 
χρι την τελευταία εργάσιμη ημέρα του επόμενου μήνα 
από τη βεβαίωσή του και η κάθε μία από τις επόμενες 
την τελευταία εργάσιμη για τις δημόσιες υπηρεσίες 
ημέρα του τρίτου και πέμπτου μήνα αντιστοίχως από 
τη βεβαίωσή του. 

Αν το ποσό είναι έως δεκαπέντε χιλιάδες ευρώ (15.000), 
καταβάλλεται εφάπαξ μέχρι την τελευταία εργάσιμη για 
τις δημόσιες υπηρεσίες ημέρα του μεθεπόμενου μήνα 
από τη βεβαίωσή του. 

Σε περίπτωση μη εμπρόθεσμης πληρωμής, το βεβαι¬ 
ωθέν ποσό επιβαρύνεται με τις προσαυξήσεις καταβο¬ 
λής που προβλέπονται από τις διατάξεις του Κώδικα 
Είσπραξης Δημοσίων Εσόδων (Κ.Ε.Δ.Ε.). 

5. Το αχρεωστήτως ή παρανόμως καταβληθέν ποσό 
επιστρέφεται εντόκως από την ημερομηνία έκδοσης της 
πράξης καταλογισμού μέχρι την ημερομηνία καταβολής 
του ποσού στη ΔΟΥ. 

6. Το ποσοστό του επιτοκίου για τον υπολογισμό των 
επιβαλλόμενων τόκων είναι ίσο με το επιτόκιο των εντό¬ 
κων γραμματίων του Δημοσίου ετήσιας διάρκειας, όπως 
αυτό ισχύει κατά την ημερομηνία έκδοσης της πράξης 
καταλογισμού. 

7. Σε κάθε περίπτωση που καταγγέλλεται η σύμβαση 
μεταξύ φορέα χρηματοδότησης και τελικού αποδέκτη ή 
ανακαλείται απόφαση έγκρισης της Δράσης του τελικού 
αποδέκτη, το σύνολο της χρηματοδότησης που έχει χο¬ 
ρηγηθεί στον τελικό αποδέκτη, ανακτάται ως αχρεωστή¬ 
τως καταβληθέν σύμφωνα με τις ανωτέρω διατάξεις. 

8. Στις περιπτώσεις που προκύπτουν αχρεωστήτως 
ή παρανόμως καταβληθέντα ποσά με βάση τα πορί¬ 
σματα των ελέγχων που πραγματοποιούνται από τις 
υπηρεσίες των Κοινοτικών Οργάνων, ακολουθείται η 
διαδικασία που προβλέπεται στην υπ’ αριθμ. 771/2006/ 
ΕΚ απόφαση του Ευρωπαϊκού Κοινοβουλίου και του 
Συμβουλίου, στην υπ’αριθμ. \/Ρ/2006/006 Περιορισμένη 
Πρόσκληση Υποβολής Προτάσεων και στην υπ’ αριθμ. 
ν3/2006/0301 Θγ3πΙ ΑρΓθθπίθπΙ μεταξύ της Ευρωπαϊκής 
Επιτροπής και του Υπουργείου Απασχόλησης και Κοι¬ 
νωνικής Προστασίας. 

9. Επισημαίνεται ότι όλοι οι εμπλεκόμενοι φορείς στη 
διαχείριση και υλοποίηση των Δράσεων υποχρεούνται 
επί πέντε έτη μετά την τελευταία πληρωμή από την 
Επιτροπή του τελικού υπολοίπου για το έργο (μέχρι 
31.12.2012), να τηρούν στη διάθεση των ελεγκτικών αρ¬ 
χών και οργάνων όλα τα δικαιολογητικά έγγραφα (είτε 
τα πρωτότυπα έγγραφα είτε αντίγραφα για τα οποία 
βεβαιώνεται ότι είναι σύμφωνα με τα πρωτότυπα σε 
κοινώς αποδεκτά υποθέματα δεδομένων) τα σχετικά με 
τις δαπάνες που αφορούν τη συγκεκριμένη δράση. 

ΑΡΘΡΟ 8 

ΤΗΡΗΣΗ ΚΑΝΟΝΩΝ ΠΛΗΡΟΦΟΡΗΣΗΣ ΚΑΙ 
ΔΗΜΟΣΙΟΤΗΤΑΣ 

Οι φορείς υλοποίησης των Δράσεων θα πρέπει να 
τηρούν τους όρους πληροφόρησης και δημοσιότητας 
τους όπως αυτοί προκύπτουν από τις Οδηγίες και το 
Παράρτημα II της υπ’ αριθμ. νΡ/2006/006 πρόσκλησης 

της Επιτροπής για υποβολή προτάσεων, και τους ειδικό¬ 
τερους όρους που θα θεσπίσει ο Εκτελεστικός Φορέας 
του έργου. 

Κάθε ειδοποίηση ή δημοσίευση από τους φορείς υλο¬ 
ποίησης των Δράσεων, συμπεριλαμβανομένων αυτών 
που γίνονται σε συνέδρια ή σεμινάρια, πρέπει να διευ¬ 
κρινίζει ότι ο εν λόγω φορέας ή η εκδήλωση έχει λάβει 
χρηματοδότηση από την Ευρωπαϊκή Επιτροπή καθώς 
και να δείχνει ευδιάκριτα το λογότυπο του Ευρωπαϊκού 
Έτους. 

Κάθε ειδοποίηση ή δημοσίευση από τους φορείς υλο¬ 
ποίησης των Δράσεων σε οποιαδήποτε μορφή και σε/με 
οποιοδήποτε μέσο, συμπεριλαμβανομένου του Διαδι¬ 
κτύου, πρέπει να αναφέρει ότι «αντανακλά την άποψη 
μόνο του συγγραφέα και ότι η Ευρωπαϊκή Επιτροπή 
δεν είναι υπεύθυνη για τυχόν χρήση των στοιχείων που 
περιέχονται εκεί.». 

Οι Φορείς Υλοποίησης των Δράσεων αποτελούν ου¬ 
σιαστικούς συντελεστές διάχυσης της πληροφορίας 
στους ωφελούμενους και, υπό την έννοια αυτή, χρη¬ 
σιμοποιούν, ορθολογικά, κάθε πρόσφορο μέσο που θα 
συμβάλλει στη διαφάνεια και στην απόκτηση χρηστικής 
πληροφορίας από τον πληθυσμό-ομάδα στόχο. 


Οι φορείς υλοποίησης εξουσιοδοτούν την Ευρωπαϊκή 
Επιτροπή να δημοσιεύσει σε οποιαδήποτε μορφή και 
σε/με οποιοδήποτε μέσο, συμπεριλαμβανομένου του 
Διαδικτύου, το όνομα και τη διεύθυνση των φορέων 
υλοποίησης, το θέμα και τον σκοπό της επιχορήγησης, 
το ποσό της επιχορήγησης και την αναλογία του συ¬ 
νολικού κόστους της δράσης που καλύπτεται από τη 
χρηματοδότηση. 

ΑΡΘΡΟ 9 

ΤΕΛΙΚΕΣ ΔΙΑΤΑΞΕΙΣ 

Η παρούσα κοινή υπουργική απόφαση, ισχύει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μα'ίου 2007 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΧΡΗΣΤΟΣ ΦΩΛΙΑΣ ΒΑΣΙΛΗΣ Ν. ΜΑΓΓΙΝΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοίρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή 00-γογπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ΐ ανά 50 σελίδες. 

• Η τιμή πώλησης σε μορφή οά-Γοη ι/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 - ίαχ: 210 4071010 ■ ίηΙβΓηβΙ: ΜΙρι/Μνννν.θΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ, 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.ΕΑ, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.εΙ,ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν·&ΐ.αΓ - ε-ηπείΙ: νν?1)ίίΐ35ίθΐ , .0ΐίή>ί1.[|ΐ· 










